title: Godwin (jaarli)

text: Normannien suosiminen aiheutti laajalti mielipahaa, mikä auttoi Godwinia nousemaan kansan suosioon. Kesällä 1052 Godwin näki, kuinka voisi johtaa ”kansallista puoluetta”, joka mahdollistaisi paluun sekä pääsyn eroon ulkomaisista kuninkaan neuvonantajista. Paradoksaalisesti Godwinin asemaa paransi myös kuninkaan suorittama suuri omaisuuden takavarikko.


title: Godwin (jaarli)

text: Kun Edvard otti Godwinin perheeltä kaiken omaisuuden, muut Englannin suurista maanomistajista alkoivat pohtia, kenen vuoro tulisi seuraavaksi. Siward ja Leofric olivat aikaisemmin vastustaneet Godwinia. Jos maan rikkaimman perheen omaisuus ei ollut turvassa, ei silloin olisi heidän omansakaan. Jos Godwin palaisi valtaan, eikö muiden jaarlien oman edun mukaista olisi jättää kuningas hänen armoilleen. Tämä dramaattinen ajattelutavan muutos todentui Godwinin palatessa Englantiin kesällä 1052.


title: Godwin (jaarli)

text: Godwin anoi Ranskan kuninkaan Henrik I:n tukemana lupaa palata Englantiin, mutta Edvard kielsi tämän. Godwin purjehti kanaalin yli 22. kesäkuuta 1052. Noustessaan maihin Dungessissa paikalliset ottivat hänet ilolla vastaan, mutta kuninkaalliset joukot pakottivat viikon kuluttua hänet vetäytymään Pevenseyhin Sussexiin. Täältä hän palasi Flanderiin ja mobilisoi melko suuren joukon hyökätäkseen vävynsä ja tämän normandialaisten ystävien kimppuun. Lisäksi Godwin lähetti viestin Irlannissa oleville pojilleen Haraldille ja Leofwinelle, joiden tuli koota miehiä ja saapua rannikolle Wightsaaren lähelle elokuun lopulla.


title: Godwin (jaarli)

text: 30. elokuuta mennessä kaikki Godwinin joukot olivat kokoontuneet Etelä-Englantiin, mistä ne matkasivat itään. Kaikkialla he saivat innostuneen vastaanoton, ja kun jaarli kulki satamakaupungista toiseen reittiä Pevensey, Romney, Hythe ja Sandwich satoja vapaaehtoisia liittyi mukaan. Kierrettyään Kentin itäisimmän kolkan joukot purjehtivat pohjoiseen ja saapuivat Thamesille. Hädissään kuningas pyysi apua liittolaisiltaan, jotka vakuuttivat, ettei Lontoo kukistuisi. Maanantaina 14. syyskuuta Godwinin laivat saapuivat Southwarkiin, missä kaupunkilaiset eivät tehneet elettäkään puolustaakseen kuningasta, ja kuninkaalliset joukot jättivät huomiotta käskyt tarttua aseisiin. Seuraavana aamuna kuninkaallinen lähettiläs ehdotti kummallekin osapuolelle rauhanomaista neuvottelua. Godwin vaati maineensa palauttamista sekä perheensä maiden täydellistä palauttamista. Edvard suostui ehtoihin, mikä aiheutti useimpien normandialaisten äkillisen paon kaupungista. Pakenijoihin kuuluivat arkkipiispa Robert, Dorcesterin Ulf ja Osbern Pentecost.


title: Godwin (jaarli)

text: Tiistaina 15. syyskuuta kuningas ja Godwin tapasivat Westministerissä. Polvistuttuaan kuninkaan edessä ja vannottuaan tälle uskollisuutta jaarli antoi vastauksen kaikkiin paenneen arkkipiispan syytöksiin. Tämän jälkeen arkkipiispa julistettiin karkotetuksi ”hänen yritettyään saada aikaan riitaa kuninkaan ja tämän jaarlin välille”. Edvard palautti Godwinille takaisin tämän entisen aseman sekä suostui ottamaan vaimonsa takaisin luostarista.


title: Godwin (jaarli)

text: Viikon kuluttua Harold sai takaisin jaarlikuntansa East Anglian ja syyskuun loppuun mennessä kaikki Godwinin perheen omaisuus oli palautettu heille. Godwin ei syyttänyt muita normandialaisia, ja poliittisesti kunnianhimoton piispa William sai jäädä Lontooseen. Myös Ralph of Mantesin hän jätti rauhaan. Mutta ne, jotka olivat paenneet maasta arkkipiispan kanssa, eivät saaneet lupaa palata. Täten vapautunut Dorcesterin piispanistuin annettiin Wulfwigille ja Canteburyn arkkipiispan istuin Worcesterin piispalle Stigandille. Tämän jälkeen kuningas hallitsi vain nimellisesti.


title: Godwin (jaarli)

text: Godwinin paluuta voi luonnehtia sotilaalliseksi operaatioksi ja jossain määrin ulkomaalaisten maihinnousuksi, sillä Godwin kulki flaamilaisin ja irlantilaisin laivoin ja hänen mukanaan oli pieni joukko ulkomaalaisia merimiehiä ja sotilaita. Samalla sitä voi myös pitää sisäisenä kapinana, jossa hänen omat miehensä nousivat vastustamaan kuningas Edvardia.


title: Godwin (jaarli)

text: Ollessaan kuninkaan luona maanantaina 12. huhtikuuta 1055 Godwin sai ruokapöydässä äkillisen kohtauksen. Hänet kannettiin kuninkaan huoneeseen, missä hän kuoli torstaina 15. huhtikuuta suurissa tuskissa.Normandialainen 80 vuotta myöhemmin kirjoitettu "La Estoire de Saint Ædvard le Roi" pitää Godwinin kuolemaa lopullisena todisteena hänen pahuudestaan ja näin hakee oikeutusta Normandian herttualle Vilhelm Valloittajalle tämän hyökkäykseen Englantiin 1066. Teoksen mukaan Godwin ja hänen poikansa olivat roistoja jotka ottivat uhrikseen pyhän kuninkaan. Tässä kertomuksessa ruokaa tarjoillut palvelijan toinen jalka liukastui, mutta toinen piti hänet pystyssä. Silloin Godwin laski leikkiä: Niin yksi veli auttaa toista, kun tämä on vaarassa”. Kuningas vastasi tähän: ”Niin olisi myös minun veljeni auttanut minua, jos sinä olisit sallinut hänen elää” Jaarlin kasvot vaihtoivat väriä ja hän otti palan leipää ja sanoi, että syömällä sen hän todistaisi syyttömyytensä. Hän siunasi leivän ja kutsui Jumalan todistajakseen. Leipä kuitenkin tarttui hänen kurkkuunsa, ja kaikki näkivät miten hänen silmänsä kääntyvät pään sisään, kasvot kalpenivat, menetti puhekykynsä ja kuoli. Viimein oli murha todistettu ja kuningas huusi ”Viekää ulos tuo haiseva koira”.


title: Godwin (jaarli)

text: Samanlaista kuvausta ei ole yhdessäkään englantilaisessa aikalaislähteessä, eikä Edvardin myöhempi käytös tue kertomusta: Godwinin poika Harald peri isänsä jaarlikunnan ja vaikutusvallan ja tytär Edith säilytti paikkansa kuningattarena.


title: Godwin (jaarli)

text: Normandialaisten hyökkäystä edelsi voimakas propaganda ja maan valloituksen jälkeen seurasi historian uudelleenkirjoitus. Tämän vuoksi Godwinin toimista on erilaisia tulkintoja ja keskenään ristiriitaisia lähteitä.


title: Godwin (jaarli)

text: Godwin onnistui siirtämään valtansa ja Wessexin jaarlikunta toiseksi vanhimmalle pojalleen Haraldille. Edvard Tunnustajan kuoltua Harald valittiin 6. tammikuuta 1066 Englannin kuninkaaksi. Helmikuussa 1066 Normandian herttua Vilhelm kutsui lähimmät liittolaisensa koolle keskustelemaan hyökkäyksestä Englantiin. Heidän joukossaan olivat hänen velipuolensa Mortainin kreivi Robert ja Bayeuxin piispa Odo, sekä Roger of Beaumont, Walter Gifford, Hugh of Montford, Roger of Montgomery, William of Warren ja William FitzOsbern. Vilhelmillä oli kolme valitusta koskien Harald Godwininpojan kuninkuutta. Ensimmäinen oli kuningas Edwardin veljen Alfredin murha, mistä syytettynä ei ainoastaan ollut Godwin, vaan myös hänen poikansa. Kukaan Englannissa tai muuallakaan ei olettanut, että Godwinin pojilla olisi ollut mitään tekemistä murhan kanssa, olivathan he tapahtuman aikana lapsia. Se ei kuitenkaan estänyt Vilhelmin syytöksiä.


title: Godwin (jaarli)

text: Myös toinen syytös oli muinainen. Godwin ja hänen poikansa olivat ajaneet normandialaiset ja ranskalaiset pois Englannista, erityisesti Canteburyn arkkipiispan Robertin. Vain kolmas syytös ei kohdistunut Godwiniin, vaan Haroldin Vilhelmille vannomaa valaa ja sen rikkomista.


title: Godwin (jaarli)

text: Godwinilla ja hänen vaimollaan Gythalla (k. maanpaossa 1069) oli kymmenen lasta.


title: Godwin (jaarli)

text: Lisäksi Godwinin perhepiiriin kuului ilmeisesti New Ministerin apotti Ælfwig (Ælfwy) (1063–66) Winchesterissä, joka sai surmansa Hastingsin taistelussa. Myöhemmän tradition mukaan hän oli Godwinin veli. Vaikka Godwinia yleisesti syytettiin kirkon omaisuuden anastajaksi, hänet erityisesti mainitaan New Ministerin lahjoittajana ja hyväntekijänä.


title: Godwin (jaarli)

text: Lontoo oli Kuut Suuren aikana Pohjois-Euroopan skaldirunouden keskus. Vaurastuttuaan Godwin palkkasi runoilijan ylistämään omia saavutuksiaan ja varmistamaan maineensa kasvun.Hänen elämäkertaansa on myöhemmin sekoittunut myös legendanomaisia piirteitä: kahdennentoista vuosisadan Tristan-versiossa Godoïne (Godwin) on Isoldea vastaan vehkeillyt paha paroni, joka saa surmansa Tristanin ammuttua nuolen hänen silmäänsä.


title: Godwin (jaarli)

text:
Normannivalloituksen jälkeen Godwinin maine muuttui sankarista konnaksi ja oli huonoimmillaan sukupolvi valloituksen jälkeen. Jälkimaine alkoi saada jälleen positiivisia piirteitä kolmannellatoista vuosisadalla, kunnes hänen ihailunsa saavutti huippunsa viktoriaanisen ajan historioitsija A.E.Freemanin näkökannassa, jonka mukaan Godwin ja hänen poikansa olivat englantilaisen parlamentarismin airuita ja sankareita.
DeVriesin (1999) mukaan Godwinia luonnehtii kolme ominaisuutta jotka selittävät sen, kuinka hän nousi valtaan, pysyi siellä ja vielä onnistui siirtämään valtansa pojilleen. Ensiksi Godwinin näyttää olleen kyky kohdata mikä tahansa esiin tullut poliittinen asia ja, huolimatta siitä kuinka hirveältä se aluksi näytti hänen hallinnolleen, lopulta kriisin loputtua hän oli selviytynyt siitä ja jopa hyötynyt. Toiseksi Godwin pysyi lojaalina jokaiselle palvelemalleen kuninkaalle, vaikka oli kahdesti aiheuttaa sisällissodan ja joutui kerran vuodeksi maanpakoon. Kolmanneksi, huolimatta vahvasta poliittisesta asemastaan Englannissa, Godwin näyttää olleen erityisen pidetty saarivaltakunnan asukkaiden keskuudessa. Kaikkia näitä selittää hänen sotilaallinen kyvykkyytensä: hän oli kyvykäs sotaherra, kun Knuut Suuri sitä tarvitsi ja kun kolme muuta kuningasta, Harald Jäniksenkäpälä, Harthaknut ja Edvard Tunnustaja, olivat siitä riippuvaisia.


title: Godwin (jaarli)

text: Howarth (1977) kertoo, kuinka englantilaiset ihailivat Godwinia. Hänen on sanottu olleen lojaali ystävilleen, oikeudenmukainen ja hyvä puhumaan. Kuitenkin erityisesti normandialaisten Godwinista esitetyt arviot olivat nuivia. Guillaume Jumiègeslainen kirjoittaakin:" Siihen aikaan hurja ja häikäilemätön Godwin oli Englannin vaikutusvaltaisin jaarli ja ankarasti piti valtaa suuressa osaa Englannin valtakuntaa, minkä hän oli saavuttanut joko jalojen esivanhempiensa tai väkivallan ja korruption avulla." Samantapaiseen arvioon ovat päätyneet myös osa myöhemmistä historioitsijoista: Trevelyanin (1948) arvion mukaan Godwinin laajat maatilat oli hankittu yhden sukupolven aikana keinoin, jotka eivät ehkä olisi sietäneet lähempää tarkastalua.


title: Godwin (jaarli)

text: R. J. White (1967) katsoo Godwinin perheineen aiheuttaneen anglosaksien vallan kaatumisen. Hänen mukaansa vallan kasaantuminen jaarleille saattoi maan epävakaaseen tilaan ja erityisesti White mainitsee jaarli Godwinin omistushalun, vallanhimon ja sotilaallisen voiman yhteiskuntaa rapauttavan vaikutuksen. Godwinin poikien toimintaa hän kuvaa kohtalokkaaksi Englannin tulevaisuudelle.


title: Herostratos

text: Herostratos () oli antiikin kreikkalainen mies, kotoisin Efesoksesta. Hänet tunnetaan siitä, että hän poltti kotikaupunkinsa tunnetun Artemiin temppelin, koska halusi tulla kuuluisaksi.


title: Herostratos

text: Herostratos sytytti Artemiille, metsästyksen ja synnytyksen jumalattarelle, omistetun temppelin tuleen eräänä yönä vuonna 356 eaa. Temppeli oli rakennettu marmorista ja sitä pidettiin yhtenä maailman kauneimmista rakennuksista, ja se luettiin myöhemmin yhdeksi maailman seitsemästä ihmeestä.


title: Herostratos

text: Myöhemmät kreikkalaiset historioitsijat kertoivat, että kyseessä olisi ollut sama yö, n. 20./21. heinäkuuta, jolloin Aleksanteri Suuri syntyi. Esimerkiksi Hegesias Magnesialainen kertoi, ettei tuhopoltto ollut mikään ihme, koska jumalatar oli tietysti tuona yönä poissa temppelistään ja auttamassa suurmiehen synnytyksessä. Antiikin ajoitusten ongelmat tuntien tapahtumien samanaikaisuutta ei kuitenkaan voida varmistaa.


title: Herostratos

text: Herostratos saatiin pian kiinni. Hän myönsi tehneensä tekonsa kunnianhimosta, tehdäkseen nimensä kuolemattomaksi. Tämän jälkeen Efesoksen hallintovirkamiehet teloittivat Herostratoksen tämän tekemän pyhäinhäväistyksen vuoksi. Lisäksi hänen nimensä ja perintönsä tuomittiin hävitettäviksi kieltämällä hänen nimensä mainitseminen kuolemanrangaistuksen uhalla.


title: Herostratos

text: Langetettuun tuomioon liittyneen kirouksen vuoksi Herostratoksen nimeä ei antiikissa yleensä mainittu. Esimerkiksi Lukianos mainitsee tapahtuman, mutta ei tekijää. Tuomio ei kuitenkaan estänyt Herostratosta saavuttamasta tavoitettaan, sillä historioitsija Theopompos kirjoitti tiedot tapahtumasta ja sen tekijästä muistiin teokseensa "Hellenika". Herostratoksen voidaankin katsoa onnistuneen tavoitteessaan, koska hänen nimensä muistetaan edelleen, yli 2300 vuotta tapahtuman jälkeen.


title: Herostratos

text: Myöhemmin Herostratoksen nimestä on tullut symboli maineen hankkimiselle keinolla millä hyvänsä, ja tällä tavoin saavutettuun kuuluisuuteen voidaan viitata ilmaisulla "herostraattinen kuuluisuus". Tässä merkityksessä hänen nimensä on esiintynyt myös nykykulttuurissa. Esimerkiksi Jean-Paul Sartren lyhyessä tarinassa "Erostratus", joka on osa teosta "Muuri" ("Le mur", 1939), eräs mies suunnittelee väkivallantekoa saavuttaakseen mainetta. Elokuva "Herostratus" vuodelta 1967 puolestaan kertoo miehestä, joka suunnittelee näyttävää julkista itsemurhaa.


title: Lerner

text: Lerner on muun muassa seuraavien henkilöiden sukunimi:


title: Looking Back to Yesterday

text: Looking Back to Yesterday on Michael Jacksonin toinen ennen julkaisemattomista kappaleista koostuva albumi vuonna 1984 julkaistun Farewell My Summer Love -albumin ohella. Motown Records julkaisi albumin 11. helmikuuta 1986 osana "Never-Before-Released" -sarjaa. Kaikki kappaleet olivat aikaisemmin ennen julkaisemattomia, lukuun ottamatta kappaleita "Love's Gone Bad" ja "I Was Made to Love Her" joiden vaihtoehtoiset versiot Motown julkaisi vuonna 1979 The Jackson 5 -yhtyeen Boogie -albumilla. Vaikka kaikki albumin kappaleet on kreditoitu Michael Jacksonin laulamiksi, todellisuudessa 6 albumin kappaleista on The Jackson 5 -yhtyeen laulamia.


title: Looking Back to Yesterday

text: Albumi ei saanut yhtä suurta mainostusta kuin aikaisempi albumi "Farewell My Summer Love", jonka takia siitä ei tullut yhtä suurta menestystä. Albumilta julkaistiin ainoastaan yksi single ja sekin vain Kanadassa promootiotarkoitukseen. Vuonna 1991 albumi julkaistiin uudelleen nimellä Looking Back to Yesterday: A Young Michael. Albumin kappaleet julkaistiin uudelleen vuonna 2009 -kokoelmaboxin mukana.


title: I Want You Back! Unreleased Masters

text: I Want You Back! Unreleased Masters on The Jackson 5 -yhtyeen kokoelma-albumi, joka julkaistiin vuonna 2009 juhlistaakseen heidän 40-vuotisjuhlaa heidän debyytistään Motown Recordsilla; yhtyeen debyyttisingle "I Want You Back" julkaistiin vuonna 1969. Albumi sisältää ennen julkaisemattomia kappaleita sekä vaihtoehtoisia versioita yhtyeen tunnetuimmista kappaleista.


title: Nelly Lovén

text: Nelly Anita Lovén on suomalainen näyttelijä, joka näytteli muun muassa elokuvissa "Neiti talonmies" (1955) ja "Pieni luutatyttö" (1958).


title: Telêmaco Borba

text: Telêmaco Borba on kaupunki Brasilian kaakkoisosassa, Paranán osavaltiossa. Kaupungin asukasluku oli 69 872 vuonna 2010.


title: Gill

text: Gill on muun muassa seuraavien henkilöiden sukunimi:


title: Sex Drugs and Natural Selection

text: Sex Drugs and Natural Selection on puolalaisen black metal -yhtye Witchmasterin EP-levy, joka on julkaistu vuonna 2009.


title: Sex Drugs and Natural Selection

text: A-puoli


title: Sex Drugs and Natural Selection

text: B-puoli


title: Satanik Metal

text: Satanik Metal on puolalaisen black metal -yhtye Witchmasterin demo, joka on julkaistu vuonna 2003. Kasetti sisältää yhtyeen livekappaleita sekä ennenjulkaisemattomia sessiokappaleita.


title: Karibiantyranni

text: Karibiantyranni ("Tyrannus caudifasciatus") on tyrannien heimoon kuuluva Länsi-Intian saaristossa elävä varpuslintu. Sen esiintymisalue käsittää Bahaman pohjoisosan, Kuuban ja lähisaaret, Caymansaaret, Jamaikan, Hispaniolan ja Puerto Ricon. Lajista tunnetaan seitsemän alalajia. Alcide d'Orbigny kuvaili lajin holotyypin Kuubasta vuonna 1839.


title: Saint Lawrencen vesitie

text: Saint Lawrencen vesitie (myös Saint Lawrencen meritie ja Saint Lawrence Seaway) on suluista, kanavista ja vesiväylistä muodostuva vesireitti, joka yhdistää Suuret järvet ja Saint Lawrence -joen Atlantin valtamereen. Sen rakentaminen vuosina 1954–1959 oli valtava vesirakentamisen taidonnäyte.


title: Saint Lawrencen vesitie

text: Vesitie on 3 774 kilometriä pitkä ja ulottuu Saint Lawrencen lahdelta Yläjärven pohjukkaan. Se on purjehduskelpoinen Montréalista Duluthiin saakka aluksilla, joiden pituus on enintään 225,5 metriä, leveys 23,8 metriä ja syväys 8,2 metriä. Reittiä pitkin kuljetetaan 30–40 miljoonaa tonnia rahtia vuodessa, ja sillä on suuri taloudellinen merkitys sekä Kanadalle että Yhdysvalloille.


title: Saint Lawrencen vesitie

text: Ensimmäiset rakennustyöt Saint Lawrence -joella suoritettiin vuonna 1783, jolloin Englannin kuninkaallisen armeijan insinöörit yhdistivät Saint-Louis’n ja Saint-François’n järven neljällä matalalla kanavalla. Vuonna 1833 valmistui Wellandin kanava, joka yhdisti Erie- ja Ontariojärven neljänkymmenen puisen sulun avulla. 1900-luvun alkuun mennessä kanavia oli rakennettu jo niin paljon, että Montréalista pystyi purjehtimaan Yläjärvelle saakka matalasyväyksisillä aluksilla.


title: Saint Lawrencen vesitie

text: Yhdysvallat ja Kanada halusivat laajentaa vesitietä ja perustivat vuonna 1895 yhteisen komission suunnittelemaan hanketta. Rakennustöiden aloittamisesta ei kuitenkaan päästy sopimukseen vielä vuosikymmeniin. Wellandin kanavaa laajennettiin vuosina 1913–1932, eikä Yhdysvallat halunnut enää käynnistää tätä suurempia rakennusurakoita. 1950-luvun alussa Kanadan hallitus uhkasi lopulta aloittaa kokonaan uuden kanavan kaivamisen Kanadan maaperälle, minkä seurauksena Yhdysvallat taipui aloittamaan hankkeen.


title: Saint Lawrencen vesitie

text: Saint Lawrencen vesitien rakennustyöt aloitettiin 10. elokuuta 1954. Projektin aikana rakennettiin seitsemän uutta sulkua, ruopattiin vanhoja laivaväyliä syvemmiksi ja perustettiin Moses–Saundersin vesivoimalaitos lähelle Cornwallin kaupunkia Ontariossa. Lisäksi suoritettiin lukuisia pienempiä urakoita, esimerkiksi rakennettiin siltoja ja tunneleita Montréaliin, Beauharnois’an, Cornwalliin ja Massenaan. Rakennustyöt maksoivat Kanadalle 330 miljoonaa dollaria ja Yhdysvalloille 130 miljoonaa dollaria. Kanada käytti lisäksi 300 miljoonaa dollaria Wellandin kanavan kunnostamiseen.


title: Saint Lawrencen vesitie

text: Vesitien rakentamista vastustettiin alusta pitäen aktiivisesti. Rautatieyhtiöiden ja itärannikon satamien mielestä hankkeen tukeminen julkisin verovaroin vääristi kilpailutilannetta. Laivanvarustajat kannattivat väylän rakentamista mutta vastustivat sen käytöstä perittäviä maksuja. Saint Lawrencen tekojärven rakentaminen peitti alleen 15 400 hehtaaria maata, jossa sijaitsi maanteitä, yhdeksän pientä asutuskeskusta sekä Iroquois’an ja Morrisburgiin kuuluvia asuinalueita. Veden tieltä jouduttiin purkamaan 525 rakennusta, 64 kilometriä rautatietä ja 56 kilometriä maantietä sekä muuttamaan 6 500 ihmistä, joita varten perustettiin Ontarioon kaksi uutta asutuskeskusta, Ingleside ja Long Sault.


title: Saint Lawrencen vesitie

text: Vesitie avattiin liikenteelle huhtikuussa 1959 ja vihittiin virallisesti käyttöön saman vuoden kesäkuussa järjestetyssä avajaisseremoniassa, jota kunnioittivat läsnäolollaan Kanadan pääministeri John Diefenbaker, Yhdysvaltojen presidentti Dwight D. Eisenhower ja Englannin kuningatar Elisabet II.


title: Saint Lawrencen vesitie

text: Saint Lawrencen vesitien kokonaisputouskorkeus on yli 180 metriä ja se sisältää kolme erillistä sulkujärjestelmää: niistä ensimmäinen ulottuu Montréalista Ontariojärvelle, toinen käsittää Wellandin kanavan ja kolmas on rakennettu St. Maryn joelle. Sulkujärjestelmiin kuuluu kuusi kanavaa ja 19 painovoiman avulla toimivaa sulkua, joista jokaisessa on 233,5 metriä pitkä, 24,4 metriä leveä ja 9,1 metriä syvä sulkukammio. Kammion täyttäminen kestää 7–10 minuuttia ja siihen mahtuu 91 miljoonaa litraa vettä. Laivalta vie noin 45 minuuttia kulkea yhden sulun läpi ja 8,5 päivää purjehtia koko vesitie alusta loppuun asti.


title: Saint Lawrencen vesitie

text: Montréalin ja Ontariojärven välinen sulkujärjestelmä on putouskorkeudeltaan yhteensä 69 metriä. Joskus Saint Lawrencen vesitiestä puhuttaessa tarkoitetaan pelkästään tätä osuutta, joka voidaan jakaa neljään osaan:


title: Saint Lawrencen vesitie

text: Saint Lawrence -järven länsipäässä on sulku lähellä Iroquois’ta ja sen vieressä pato, jonka avulla voidaan muuttaa järven pinnankorkeutta Ontariojärveen nähden. Vesitie saatiin ulottumaan Ontariojärvelle asti ruoppaamalla joenpohjaa padon länsipuolella.


title: Saint Lawrencen vesitie

text: Laivat ohittavat Niagaran putoukset Ontario- ja Eriejärven yhdistävää Wellandin kanavaa pitkin. Kanavassa on kahdeksan sulkua, joiden putouskorkeus on yhteensä 99,4 metriä 43,5 kilometrin matkalla. Eriejärveltä laivat pääsevät Huronjärvelle Detroitjoen sekä St. Clair’n järven ja joen kautta, joita ruopattiin syvemmäksi vesitietä varten.


title: Saint Lawrencen vesitie

text: Huron- ja Yläjärven välillä virtaavalla St. Maryn joella on Yhdysvaltojen puolella kanava ja neljä rinnakkaista sulkua, joista kunkin putouskorkeus on 6,4 metriä. Kanadan puolelle rakennettiin vuonna 1895 sulku, jonka pituus on peräti 274 metriä. Se jouduttiin kuitenkin sulkemaan 1980-luvulla, sillä sen seinämässä havaittiin vakava rakennevika. Sen sisälle avattiin vuonna 1998 uusi sulku, jonka läpi mahtuu vain pieniä matkustaja- ja huvialuksia.


title: Saint Lawrencen vesitie

text: Saint Lawrencen vesitiellä on erittäin suuri merkitys Kanadan ja Yhdysvaltojen taloudelle ja erityisesti perusteollisuudelle, sillä rahdin kuljetus on huomattavasti halvempaa vesiteitse kuin rautatietä tai maantietä pitkin. Uuden reitin ansiosta Québecin ja Labradorin valtavia rautamalmivarantoja pystyttiin hyödyntämään ensimmäistä kertaa ja Kanadasta tuli rautamalmin viejämaa.


title: Saint Lawrencen vesitie

text: Vuonna 2010 vesitietä pitkin liikennöitiin noin 3 900 kertaa, ylävirtaan lähes yhtä usein kuin alavirtaan. Kokonaisrahti oli noin 36,5 miljoonaa tonnia, josta 53 prosenttia oli rautamalmia, kivihiiltä ja muita kaivannaisia; 25 prosenttia viljaa ja muita maataloustuotteita (pääasiassa vehnää) ja 22 prosenttia tehdasvalmisteisia irto- ja kappaletavaroita, kuten öljyjalosteita, kemikaaleja sekä rauta- ja terästuotteita.


title: Saint Lawrencen vesitie

text: Kanadan parlamentin asetuksella perustettiin vuonna 1954 St. Lawrence Seaway Authority -niminen valtionvirasto hallinnoimaan Montréalin ja Ontariojärven välistä osuutta vesitiestä sekä Wellandin kanavaa. Koska alkuperäiset rahoitusjärjestelyt eivät riittäneet kattamaan viraston menoja, sen velat muutettiin 1977 Kanadan valtion pääomittamiksi. Vuonna 1998 parlamentti siirsi vesitien hallinnan voittoa tavoittelemattomalle Saint Lawrence Seaway Management Corporationille. Yhdysvaltojen puolella St. Lawrence Seaway Development Corporation hallinnoi kahta sulkua Massenassa ja Yhdysvaltain maavoimien insinöörikunta neljää sulkua St. Maryn joella.


title: Savannityranni

text: Savannityranni ("Tyrannus albogularis") on tyrannien heimoon kuuluva eteläamerikkalainen varpuslintu. Sen esiintymisalue ulottuu Venezuelan kaakkoisosista Guyanaan, Surinameen, Ranskan Guayanaan, keskiseen Brasiliaan ja Bolivian pohjoisosaan. Hermann Burmeister kuvaili lajin holotyypin Minas Geraisin Lagoa Santasta vuonna 1856.


title: Niittytyranni

text: Niittytyranni ("Tyrannus verticalis") on tyrannien heimoon kuuluva pohjoisamerikkalainen varpuslintu. Sen esiintymisalue käsittää mantereen länsi- ja keskiosia Kanadan Brittiläisestä Kolumbiasta, Albertasta, Saskatchewanista ja Manitobasta etelään Yhdysvaltain keski- ja länsiosia Meksikon pohjoisosaan. Se on muuttolintu, joka talvehtii Etelä-Meksikossa ja Keski-Amerikassa. Thomas Say kuvaili lajin holotyypin Coloradon La Juntan läheltä vuonna 1823.


title: Ammatilliset erikoistumisopinnot

text: Ammatilliset erikoistumisopinnot ovat aikuisille suunnattua ammattikorkeakoulujen järjestämää täydennyskoulutusta, jossa opintojen laajuus on pääsääntöisesti 30-60 opintopistettä. Erikoistumisopinnoissa täydentää tutkintoaan tai laajentaa osaamistaan täysin uudelle alueelle. Erikoistumisopinnot järjestetään usein monimuotoisina eivätkä ne johda tutkintoon.


title: Livertäjätyranni

text: Livertäjätyranni ("Tyrannus melancholicus") on tyrannien heimoon kuuluva amerikkalainen varpuslintu. Sen esiintymisalue ulottuu Yhdysvaltain lounaiskolkasta Meksikoon, Keski-Amerikkaan, Grenadaan, Trinidad ja Tobagoon, Hollannin Antilleille, sekä pääosaan trooppista Etelä-Amerikkaa Argentiinan keskiosiin saakka. Lajista tunnetaan kolme alalajia. Louis Jean Pierre Vieillot kuvaili lajin holotyypin Paraguaysta vuonna 1819.


title: Pihatyranni

text: Pihatyranni, aikaisemmalta nimeltään kuningastyranni ("Tyrannus tyrannus") on tyrannien heimoon kuuluva pohjoisamerikkalainen varpuslintu. Carl von Linné kuvaili lajin holotyypin Etelä-Carolinasta vuonna 1758. Pihatyranni on noin 23 senttiä pitkä, ja sen selkäpuoli on musta ja vatsapuoli ja pyrstön kärki ovat valkoiset. Pihatyrannin laaja esiintymisalue käsittää pääosan Kanadaa ja Yhdysvaltoja. Se puuttuu Alaskasta, Kanadan pohjoisosista, sekä paikoin Yhdysvaltain lounais- ja länsiosista. Se on muuttolintu, joka talvehtii Etelä-Amerikassa. Lintu pesii viljelysmailla.


Narnian tarinat: Kaspianin matka maailman ääriin ( on Narnia-fantasiaelokuvasarjan kolmas osa. Se perustuu C. S. Lewisin kirjaan "Kaspianin matka maailman ääriin". Elokuva julkaistiin Isossa-Britanniassa 9. joulukuuta 2010 ja Yhdysvalloissa 10. joulukuuta 2010.


title: Narnian tarinat: Kaspianin matka maailman ääriin

text: On kulunut vuosi "" tapahtumista, ja Lucy ja Edmund (Georgie Henley ja Skandar Keynes) asuvat serkkunsa Eustace Ruikun (Will Poulter) luona Susanin ja Peterin (Anna Popplewell ja William Moseley) ollessa tällä välin Amerikassa. Kun Lucyn makuuhuoneen seinällä roikkuvasta, merellä seilaavaa laivaa esittävästä taulusta alkaa vuotaa vettä, Lucy, Edmund ja Eustace siirtyvät Narniaan ja päätyvät yhteen sen meristä.


text: Maalauksen laiva pelastaa heidät, ja sen miehistöön lukeutuvat niin Kaspian (Ben Barnes) kuin myös Riipitsiip (äänenä Simon Pegg). Kaspian ilmoittaa kolmikon olevan "Sarastus"-nimisellä laivalla. Lucyn ja Edmundin edellisestä vierailusta on kulunut kolme vuotta, ja Kaspian etsii parhaillaan Narnian seitsemää lordia, jotka hänen setänsä Miraz karkotti anastaessaan Narnian kruunun itselleen.


text: Miehistö vierailee Yksinäisillä saarilla, joka on kalormeniläisten valloittama Narnian siirtokunta. Kaspian ja Edmund vangitaan samalla, kun Lucy ja Eustace myydään orjiksi. Kaspian tapaa yhden kadonneista lordeista, lordi Bernin (Terry Norris), joka paljastaa, että myytäväksi kelpaamattomat orjat uhrataan salaperäiselle vihreälle sumulle. "Aamunkoitto" pelastaa Kaspianin ja kumppanit, minkä jälkeen he valtaavat Yksinäiset saaret kalormeniläisiltä takaisin. Bern antaa Kaspianille yhden seitsemästä miekasta, jotka aikoinaan lahjoitettiin lordeille.


text: Toisella saarella näkymättömät yksijalkaiset kääpiöt sieppaavat Lucyn ja pakottavat hänet menemään Coriarkinin (Bille Brown) kartanoon lausumaan velhon loitsukirjassa olevan näkyvyysloitsun. Ennen näkyvyysloitsun lausumista Lucy kuitenkin repii loitsukirjasta mukaansa sivun, joka sisältää kauneusloitsun. Näkyvyysloitsu tekee Coriarkinista ja yksijalkaisista kääpiöistä jälleen näkyviä. Coriarkin selittää loihtineensa itsensä ja yksijalkaiset kääpiöt näkymättömiksi suojellakseen itseään ja yksijalkaisia kääpiöitä vihreältä sumulta. Hän kertoo, että laivan miehistön on kukistettava sumu asettamalla kadonneiden lordien seitsemän miekkaa Aslanin pöydälle, joka sijaitsee Ramandun saarella. Ramandun saarelle Kaspian ja kumppanit pääsevät seuraamalla sinistä tähteä. Matkalla saarelle Lucy lausuu kauneusloitsun, joka muuttaa hänet Susaniksi. Lucy löytää itsensä juhlista rinnallaan Peter ja Edmund, jotka luulevat häntä Susaniksi eivätkä tunne lainkaan Lucya tai Narniaa. Lucy tajuaa, ettei häntä itseään ole enää olemassa, ja herää näystään palaten jälleen omaksi itsekseen. Aslanin (äänenä Liam Neeson) kuva ilmestyy peiliin käskien Lucya lakata epäilemästä itseään. Aslan muistuttaa, että Lucyn sisarukset tuntevat Narnian ainoastaan Lucyn ansiosta.


text: Miehistö vierailee eräällä tuliperäisellä saarella. Edmund, Lucy ja Kaspian löytävät altaan, joka voi muuttaa kaiken kullaksi, minkä lordi Restimar on saanut karvaasti tuta. Edmund ja Kaspian taistelevat toisiaan vastaan siitä, kummalle heistä altaan voima oikein kuuluu, mutta Lucy varoittaa heitä lankeamasta kiusaukseen. Tällä välin Eustace löytää saarelta aarteen ja ryhtyy keräämään sitä mukaansa. Kun Edmund ja Kaspian etsivät Eustacea, he löytävät lordi Octesianin luurangon. Sitten "Aamunkoiton" kimppuun hyökkää yllättäen lohikäärme, joka sieppaa Edmundin kynsiinsä. Lohikäärme näyttää Edmundille tulesta maahan tekemänsä sanat: ”OLEN EUSTACE”. Pevensien sisarukset, Kaspian ja Riipitsiip viettävät seuraavan yön rannalla pitäen Eustacelle seuraa. Riipitsiip lohduttaa Eustacea, joka auttaa laivan miehistöä seuraavana aamuna, kun Lucy on löytänyt taivaalta heidän etsimänsä sinisen tähden.


text: Miehistö saapuu Ramandun saarelle ja löytää Aslanin pöydän, jonka ympärillä istuu kolme kadonnutta lordia sikiunessa. Asetettuaan miekat pöydälle he tajuavat, että yksi miekoista puuttuu. Sininen tähti laskeutuu taivaalta ja muuttuu kauniiksi nuoreksi naiseksi, Lilliandiliksi (Laura Brent), joka on Ramandun tytär. Hän opastaa miehistön puuttuvan miekan luo eli Mustasaarelle, vihreän sumun alkulähteelle. Miehistö purjehtii saarelle ja löytää Rhoopin (Bruce Spence), viimeisen eloonjääneen lordin. Rhoop varoittaa heitä ajattelemasta pelkojaan, mutta Edmund epäonnistuu. Hänen pelostaan muodostuu merikäärme, joka hyökkää laivan kimppuun. Rhoop pettää miehistön ja heittää Eustacea miekallaan, joka lävistää tämän rinnan. Eustace lentää pois, laskeutuu hiekkaiselle saarelle ja kohtaa Aslanin. Aslan muuttaa Eustacen jälleen pojaksi ja lähettää tämän Ramandun saarelle Rhoopin miekka mukanaan. Sumu yrittää harhauttaa Edmundia muuttumalla Jadisiksi, Valkeaksi velhoksi (Tilda Swinton). Sillä välin Eustace peittoaa häntä pidättelevän sumun ja asettaa Rhoopin miekan pöydälle herättäen kolme nukkuvaa lordia ja tuhoten sumun. Merikäärme kuolee, ja sumulle uhratut ihmiset ilmestyvät jälleen esiin.


text: Eustace liittyy Lucyn, Edmundin, Kaspianin ja Riipitsiipin seuraan, ja he purjehtivat yhdessä lumpeiden peittämälle merelle ja löytävät lopulta jättimäisen aallon takana olevan rannan. Aslan ilmestyy heille ja kertoo, että aallon takana sijaitsee Hänen maansa. Jos he lähtevät sinne, he eivät palaa välttämättä koskaan takaisin. Riipitsiip päättää lähteä Aslanin maahan, ja Aslan siunaa hänet ennen kuin hän lähtee ylittämään aaltoa pienellä koriveneellä. Aslan avaa aaltoon portaalin lähettääkseen Lucyn, Edmundin ja Eustacen kotiin ja kertoo, etteivät Lucy ja Edmund palaa enää Narniaan. Aslan rohkaisee heitä oppimaan Hänet heidän omassa maailmassaan mutta toisella nimellä. Eustacelle hän kertoo, että tämä saattaa palata takaisin Narniaan. Edmund ja Lucy hyvästelevät Kaspianin ja Aslanin ennen kuin astuvat portaaliin yhdessä Eustancen kanssa. Kolmikko palaa makuuhuoneeseen Eustacen kotiin.


text: Eustacen äiti kutsuu poikaansa Jill Pölkyn tullessa vierailulle, ja kolmikko katselee, kuinka maalauksen laiva katoaa aaltojen taakse.


title: Albert Nyberg

text: Albert Alexander Nyberg (18. lokakuuta 1877, Helsinki – 3. lokakuuta 1952) oli suomalainen diplomiarkkitehti. Hän opiskeli Helsingin ruotsalaisessa normaalilyseossa ja siirtyi 1896 Polyteknilliseen opistoon, josta valmistui arkkitehdiksi 1900. Nyberg toimi harjoittelijana 1896–1899 professori Gustaf Nyströmin ja arkkitehti Waldemar Aspelinin arkkitehtitoimistoissa sekä teki opintomatkoja Saksaan, Itävaltaan, Sveitsiin, Italiaan, Ruotsiin, Norjaan ja Tanskaan.


title: Albert Nyberg

text: Nybergillä oli oma arkkitehtitoimisto Helsingissä vuodesta 1901. Vuosina 1908–1911 hän työskenteli arkkitehtina ja sihteerinä rakennettaessa Helsinkiin kunnallisia asuntoja työläisille. Helsingin teollisuuskoulussa hän opetti virkaa tekevänä lehtorina 1914–1916. Sodan aikana 1942 hän oli Viipurissa valtiovarainministeriön sotavahinkojen arviointilautakunnan puheenjohtajana ja 1942–1943 samoissa tehtävissä Hangossa sekä 1943 sotavahinkojen arviomiehenä Ilomantsissa ja Lieksassa sekä sotavahinkoyhdistyksen arviomiehenä 1944–1945. Nybergillä oli monia luottamustoimia ja hän oli muun muassa arkkitehtuurikilpailujen tuomarina.


title: Albert Nyberg

text: Nyberg kirjoitti teoksen "Malm begravningsplats och jordfästningskapell med därtill hörande anordningar för liktransporten" (Helsinki 1923), joka julkaistiin myös suomeksi nimellä "Malmin hautausmaa, hautauskappeli sekä niiden yhteydessä laitokset ruumiiden kuljettamista varten" (Helsinki 1923).


title: Albert Nyberg

text: Albert Nybergin suunnittelemia rakennuksia tai valvomia rakennustöitä ovat Helsingissä olleet:


title: Red Hot Chili Peppersin diskografia

text: Red Hot Chili Peppers on kalifornialainen yhtye, jonka musiikkityylinä on pääasiassa funkin, metallin ja hip hopin sekoitus perinteiseen rockmusiikkiin. Red Hot Chili Peppersin kappaleista monet edustavat kuitenkin täysin perinteistä rockia. Jotkut yhtyeen kappaleista ovat myös tyylisuunnaltaan pop rockia, vaihtoehtorockia ja psykedeelistä rockia. Yhtyeen tämänhetkiset jäsenet ovat Anthony Kiedis (laulu), Michael ”Flea” Balzary (basso), Josh Klinghoffer (kitara, koskettimet) ja Chad Smith (rummut). Yhtyeen alkuperäiskokoonpanon muodostivat Anthony Kiedis ja Flea, sekä kitaristi Hillel Slovak ja rumpali Jack Irons.


title: Red Hot Chili Peppersin diskografia

text: Red Hot Chili Peppers perustettiin vuonna 1983 ja yhtyeen debyyttialbumi "The Red Hot Chili Peppers" julkaistiin seuraavana vuonna. Yhtyeen toinen albumi oli "Freaky Styley". Kolmas albumi oli vuonna 1987 julkaistu "The Uplift Mofo Party Plan". Yhtyeen ensimmäinen kaupallisestikin menestystä saavuttanut albumi oli "Mother's Milk", joka ilmestyi vuonna 1989. Läpimurtoalbumi ilmestyi kuitenkin vasta vuonna 1991: "Blood Sugar Sex Magik" oli Red Hot Chili Peppersin ensimmäinen albumi, joka myi yli kymmenen miljoonaa kappaletta. Ennen sen julkaisua yhtye oli vaihtanut levy-yhtiötä EMIstä Warner Bros. Recordsiin.


title: Red Hot Chili Peppersin diskografia

text:
Vuonna 1995 julkaistiin Red Hot Chili Peppersin kuudes studioalbumi "One Hot Minute". Vuonna 1999 yhtye julkaisi toistaiseksi myydyimmän albuminsa "Californication". Vuonna 2002 Red Hot Chili Peppers julkaisi albumin "By The Way", joka jatkoi yhtyeen menestystä myyden lähes kymmenen miljoonaa kappaletta. Yhdeksäs studioalbumi "Stadium Arcadium" on vuodelta 2006. Yhtyeen uusin albumi "I’m with You" julkaistiin 29. elokuuta 2011. Se on myös yhtyeen ensimmäinen studioalbumi uuden kitaristin Josh Klinghofferin kanssa.
Säv, san, sov. Anthony Kiedis, Michael "Flea" Balzary, Dave Navarro ja Chad Smith.


title: Antero Immonen

text: Heino Antero Immonen (s. 15. joulukuuta 1935 Kotka) on suomalainen entinen mäkihyppääjä.


title: Antero Immonen

text: Immonen edusti Suomea vuoden 1964 talviolympialaisissa Innsbruckissa mäkihypyssä. Hän sijoittui sekä normaali- että suurmäessä sijalle 31. Lisäksi hän kilpaili hiihdon maailmanmestaruuskilpailuissa 1958. Immonen sijoittui normaalimäessä kuudenneksi ja suurmäessä 18:nneksi. Immonen osallistui myös Keski-Euroopan mäkiviikolle 1961–1962 sekä 1963–1964. 1962 hän sijoittui viidenneksitoista, 1964 viidenneksi. Uransa parhaan maailmancupsijoituksen Immonen hyppäsi Oberstdorfissa 28.12.1961. Silloin Immonen oli toinen. Saman sijan hän sai myös Lahdesta 1962. Immonen edusti urallaan Lahden Hiihtoseuraa.


title: The Original Soul of Michael Jackson

text: The Original Soul of Michael Jackson on Michael Jacksonin vuonna 1987 julkaistu kokoelma-albumi. Vaikka albumi väittää sisältävänsä "ennen julkaisematonta musiikkia", on ainut uusi kappale uudelleen dubattu cover Edwin Starrin vuoden 1970 hitistä "Twenty-Five Miles".


title: The Original Soul of Michael Jackson

text: Jotkut albumin kappaleista ovat uudelleen editoituja, kuten uudelleen dubattu versio The Jackson 5 -yhtyeen hitistä "Dancing Machine". Myös kappale "Ain't No Sunshine" oli hieman erilainen verrattuna alkuperäiseen versioon.


title: Oscar-gaala 2011

text: Oscar-gaala 2011 oli 83. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2010 parhaille elokuville. Gaala pidettiin 27. helmikuuta 2011 Kodak-teatterissa, Hollywoodissa. Gaalan juonsivat näyttelijät James Franco ja Anne Hathaway. Elokuvista Kuninkaan puhe sai eniten ehdokkuuksia, 12, joista se voitti neljä.


title: Oscar-gaala 2011

text: Ehdokkaat julkaistiin 25. tammikuuta 2011. Tieteellisen ja teknisen saavutuksen Oscar-palkinnot jaettiin 12. helmikuuta. Erikoispalkintojen voittajat ilmoitettiin 13. marraskuuta 2010.


title: Adriana Carmona

text: Adriana Carmona Gutiérrez (s. 3. joulukuuta 1973 Puerto La Cruz) on venezuelalainen taekwondoin ja olympiamitalisti. Hän voitti hopeaa MM-kisoissa 1993 ja pronssia Ateenan olympialaisissa 2004. Carmona sai olympiapronssia myös Barcelonan olympialaisissa 1992, mutta tuolloin laji oli mukana vain näytöslajina. Hän on voittanut Pan-Amerikan kisoissa kolme mitalia, joista yksi on kultainen ja kaksi hopeisia. Taekwondon Pan-Amerikan-mestaruuskilpailuissa hän on saavuttanut yhden kullan, kaksi hopeaa ja yhden pronssin.


title: Juha Korhonen

text: Juha Korhonen (s. 3. syyskuuta 1980 Hyvinkää) on suomalainen pesäpalloilija, joka pelaa Superpesiksessä pelaavassa Kouvolan Pallonlyöjissä. Hän pelasi koko aikaisemman uransa kasvattajaseurassaan Hyvinkään Tahkossa. Korhonen pelaa vaihtajana sekä kotiuttajana. Ulkokentällä Korhosen pelipaikka on kakkosvahti.


title: Juha Korhonen

text: Korhonen aloitti Superpesiksessä vuonna 1999 18-vuotiaana Hyvinkään Tahkossa. Hänellä oli sopimus Tahkon kanssa kauden 2015 loppuun saakka. Lopulta Korhonen pelasi joukkueessa vielä yhden kauden. Hän sanoi edustavansa Tahkoa loppu-uransa ajan. Hän kuitenkin siirtyi kaudeksi 2017 Kouvolaan. Korhonen voitti Tahkossa Suomen mestaruuden vuonna 2007 sekä Superpesiksen kärkilyöntipörssin vuosina 2009 ja 2012. Hän on pelannut Itä–Länsi-ottelussa kahdeksan kertaa, viimeksi vuonna 2013. Kaudella 2012 Korhonen teki Superpesiksen yhden vuoden kunnariennätyksen, 11 kappaletta.


title: Juha Korhonen

text: Korhonen on Hyvinkään Tahkon kasvatti, mutta aikuisten tasolla hän pelasi ensimmäiset ottelunsa A-juniori-ikäisenä kaudella 1998 lainasopimuksella Hämeenlinnan Paukussa Ykköspesiksessä. Korhonen pelasi Paukussa 24 ottelua ja löi niissä 14 juoksua, joista kuusi oli kunnareita, ja toi 26 juoksua. Kärkilyöntejä Korhonen sai 102. Hämeenlinna jäi sarjassa viimeiseksi. Seuraavaksi vuodeksi hän siirtyi pelaamaan Superpesistä Hyvinkään Tahkoon. Tahkon ja Paukun lisäksi Korhonen on juniorina edustanut myös Hausjärven Koppareita. Korhonen pelasi nuorena myös tennistä.


title: Juha Korhonen

text: Superpesiksessä Korhonen löi ensimmäisen juoksun ensimmäisessä ottelussaan, joka oli kauden 1999 avausottelu Koskenkorvan Urheilijoita vastaan. Korhonen löi avausottelussaan kolme juoksua ja valittiin Tahkon parhaaksi pelaajaksi. Hän kuului Tahkon vakiokokoonpanoon kauden aikana ja pelasi kahta peliä lukuun ottamatta jokaisen ottelun. Korhonen löi tulokaskaudellaan 26 juoksua. Hän toi uransa ensimmäisen juoksun toisessa ja löi ensimmäisen kunnarin 12. ottelussaan. 26 pelaamastaan ottelusta Korhonen pelasi 12 jokerina ja 14 yhdeksikössä. Sopupeleistä jaettujen tuomioiden johdosta Korhonen pääsi myös ulkokentälle. Hänen ulkopelipaikkansa oli kakkospolttaja. Tahko voitti kauden päätteeksi hopeaa. Seuraavan kerran Tahko ylsi finaaliin moneen vuoteen, mutta seuraavien kuuden kauden aikana Tahko pelasi viitenä vuonna pronssiottelussa. Seura voitti pronssia noina vuosina vain vuonna 2002.


title: Juha Korhonen

text: Vakuuttavan tulokaskauden jälkeen Korhonen jatkoi Tahkossa. Hän pelasi seuraavat vuodet lähinnä kotiuttajana, mutta onnistui hyvin myös vaihtajana. Muutaman vuoden kuluttua rooli muuttui kuitenkin vaihtopainotteiseksi. Vuonna 2000 Korhonen pelasi jokaisessa joukkueensa ottelussa. Niistä kahdessa (yksi runkosarjassa ja yksi pudotuspeleissä) hän pelasi jokerina. Korhonen oli lyöjätilaston 20:s sekä runkosarjassa että pudotuspeleissä. Tahko hävisi pronssiottelut Oulun Lipolle voitoin 1–2.


title: Juha Korhonen

text: Kausi 2001 oli Korhoselle uran paras siihen mennessä. Hän löi kauden aikana yhteensä 77 juoksua, joista kymmenen oli kunnareita, ja toi 40 juoksua. Korhonen oli lyöjätilaston seitsemäs runkosarjassa ja yhdeksäs pudotuspeleissä. Hän oli kolmas runkosarjan tehopistetilastossa. Korhonen keräsi myös kärkilyöntipisteitä huomattavan paljon – runkosarjassa 147 ja pudotuspeleissä 36. Kausi päättyi pettymykseen, sillä Tahko jäi toisen kerran peräkkäin neljänneksi. Seuraavana vuonna joukkue voitti kuitenkin pronssia, kun se kaatoi Koskenkorvan Urheilijat voitoin 2-0. Korhonen ylsi pudotuspelien lyöjätilaston kymmenen joukkoon toisena vuonna peräkkäin. Sijoitus oli seitsemäs vain kaksi juoksua seurakaveria Marko Peltosta jäljessä. Korhonen pelasi jälleen kaikissa otteluissa. Ulkopelipaikaksi vakiintui kakkosvahdin tontti, muilla paikoilla Korhonen ei kauden aikana pelannut.


title: Juha Korhonen

text: Kaudella 2003 Tahko jäi viidenneksi. Korhonen löi kauden aikana 60 juoksua, ja hänet valittiin ensimmäistä kertaa Itä-Länsi-otteluun. Valinta toistettiin seuraavana kautena. Tahko hävisi puolivälierissä Pattijoen Urheilijoille voitoin 3–4, vaikka johti sarjaa jo 3–0. Vaikka joukkue tippui jatkosta alkukierroksille, Korhonen sijoittui pudotuspelien lyöjätilastossa kymmenenneksi. Hän oli kymmenen joukossa myös runkosarjan lyöjätilastossa (kahdeksas) ja tehopisteissä (kymmenes). Kaudella 2004 Tahko pelasi jälleen pronssiottelussa, mutta hävisi sen Seinäjoen Maila-Jusseille voitoin 2–1. Korhosen kausi oli kuitenkin onnistunut, sillä hän oli sekä runko- että loppusarjan tehopistetilaston kymmenes. Samalle sijalle hän ylsi myös loppusarjan kärkilyöntitilastossa. Korhosen rooli Tahkossa alkoi muuttua kotiuttajasta vaihtajaksi. Korhosen löi enää 30–40 juoksua, mutta kärkilyöntejä kertyi jopa 200 onnistumisprosentin ollessa yli 60. Kaudella 2005 Korhonen löi yli 25 juoksua vähemmän kuin edellisellä kaudella, mutta kärkilyöntejä kertyi 20 enemmän. Tahkon kausi päättyi toiseen perättäiseen neljänteen sijaan. Korhonen oli kuitenkin loppusarjan ja pudotuspelien kärkilyöntitilaston toinen. Hän onnistui kärkilyönneissä 72,13 prosentin varmuudella, mikä tuotti tilaston kuudennen sijan. Myös kausi 2006 oli pettymys, sillä Tahko jäi seitsemänneksi. Korhonen oli kuitenkin jälleen kymmenen parhaan joukossa kärkilyöntipörssissä.


title: Juha Korhonen

text: Parin tuloksellisesti hieman heikomman kauden jälkeen kaikki kuitenkin muuttui kaudella 2007, jolloin Tahko voitti mestaruuden. Runkosarjassa neljänneksi jäänyt Tahko kukisti Korhosen johdolla finaalissa Sotkamon Jymyn voitoin 3-1. Korhonen voitti Tahkon kärkilyöntitilaston; hän sai yli 260 kärkilyöntipistettä, ja hänen onnistumisprosenttinsa oli noin 70. Korhonen sai Tahkon joukkueesta kauden aikana eniten tehopisteitä. Hän oli mukana yhtä lukuun ottamatta jokaisessa Tahkon ottelussa ja oli avainasemassa Tahkon mestaruudessa. Hänet valittiin myös Itä-Länsi-otteluun. Korhonen pelasi lähinnä vaihtajana numerolla 3, kun edellisten kausien aikana numero oli ollut useimmiten 4 ja rooliin oli kuulunut enemmän kotiutusta. Kausi oli Korhoselle henkilökohtaisestikin onnistunut, sillä hän ylsi runkosarjan kärkilyöntitilaston viidenneksi, kärkilyöntiprosenttien kahdeksanneksi ja pudotuspeleissä lyöjätilaston kahdeksanneksi sekä tehopistetilaston seitsemänneksi. Lisäksi hän voitti pudotuspelien kärkilyöntikuninkuuden. Korhonen itse pitää mestaruutta makeimpana pesäpallomuistonaan.


title: Juha Korhonen

text: Mestaruuden jälkeisenä kautena Korhonen pelasi noin puolet otteluista vaihtajana ja puolet kotiuttajana. Kokeilu jäi kuitenkin yhden kauden mittaiseksi, ja seuraavina kausina Korhonen pelasi täysin vaihtajana, jopa enemmän kuin ennen mestaruutta. Tahko sijoittui kaudella 2008 seitsemänneksi. Korhonen ylsi runkosarjan kärkilyöntitilaston kymmenenneksi. Korhonen valittiin Itä-Länsi-otteluun kolme kertaa peräkkäin kausina 2009–2011. Korhonen voitti Superpesiksen kärkilyöntikuninkuuden kaudella 2009, jolloin Tahko jäi kahdeksanneksi. Pudotuspelipaikka varmistui vasta viimeisellä kierroksella, kun toisen jakson neljännen vuoroparin tasoittavalla ottelussa Sotkamon Jymyä vastaan Korhonen löi läpilyönnin, josta tuli kunnarin lisäksi kaksi tavallista juoksua. Lyönti toi Tahkolle jaksovoiton. Tahko voitti ottelun lopulta kotiutuslyöntikilpailussa ja oli runkosarjan kahdeksas. Tasapisteissä ollut Joensuun Maila tippui pudotuspelien ulkopuolelle. Kaudella 2010 Korhonen sijoittui kärkilyöntipörssissä neljänneksi. Mestaruuden jälkeen Tahko ei kuitenkaan saavuttanut kunnollista menestystä, sillä se tippui pudotuspeleistä neljänä peräkkäisenä kautena puolivälierissä. Vuonna 2010 sijoitus oli viides.


title: Juha Korhonen

text: Korhonen jatkoi Tahkossa myös kaudelle 2011, jolloin Tahko nuorensi joukkuetta selvästi. Hänen roolinsa vaihtui takaisin kotiuttajaksi, jona Korhonen oli uransa aloittanut. Edellisellä kaudella Korhonen oli vielä pelannut lähes poikkeuksetta numerolla 3, mutta kaudella 2011 numero oli liki aina 4. Kaudella 2011 Korhonen palkittiin Itä-Länsi-ottelussa kentän parhaana lyötyään ottelussa neljä juoksua. Hän osallistui myös kauden kahteen muuhun arvo-otteluun, Mestarit - Muu Suomi sekä Liitto-Lehdistö-otteluihin. Kauden aikana Korhonen löi yhden ottelun ennätyksensä, yhdeksän lyötyä juoksua. Korhonen valittiin Suomen maajoukkueeseen Pesäpallon maailmancupiin 2012. Korhonen itse kuvasi turnausta loistavasti järjestetyksi. Oheisohjelmiin kuului muun muassa krikettiottelu. Hänet valittiin heinäkuun parhaaksi pelaajaksi. Korhonen löi kauden aikana Superpesiksessä 58 juoksua, mikä oli hänen paras tuloksensa kahdeksaan vuoteen. Hän sijoittui runkosarjan lyöjä- sekä kärkilyöntitilastojen seitsemänneksi. Vimpelin Veto voitti Tahkon puolivälierissä 4-0. Korhonen löi otteluissa yhteensä kolme juoksua, joista yksi oli kunnari, ja toi kolme.


title: Juha Korhonen

text: Kausi 2012 oli Korhoselle ristiriitainen. Henkilökohtaisten palkintojen valossa kausi oli Korhosen uran paras, mutta henkisesti raskas, sillä toukokuussa Korhosen joukkuekaveri Topi Koistinen kuoli Hyvinkään ampumavälikohtauksessa. Korhonen itse kuvasi kautta ”tunteiden vuoristoradaksi”. Kauden päätteeksi Korhonen palkittiin vuoden pesäpalloilijana.


title: Juha Korhonen

text: Tahko aloitti kauden 2012 hyvin, sillä kuuden ottelukierroksen jälkeen joukkue oli noussut sarjan kärkeen eikä pisteettömiä otteluita ollut vielä yhtään. Joukkuetta povattiinkin jo vuoden yllättäjäksi. Tahkon alkukauden voittoprosentti oli paras kymmeneen vuoteen. Korhonen löi alkukauden kuudessa ottelussa 11 juoksua, joista kaksi oli kunnareita. Tahkon voitettua ottelun Pattijoen Urheilijoita vastaan 2–0 joukkue juhlisti hyvin alkanutta alkukautta ja pientä taukoa saunaillalla. Illan päätteeksi toinen Hyvinkään Tahkon pelaaja Topi Koistinen kuoli Hyvinkään ampumavälikohtauksessa. Lisäksi kohtauksessa haavoittui kaksi Tahkon pelaajaa. Joukkue piti kriisipalaverin, mutta päätti jatkaa sarjassa. Pesäpalloliitto perui kolmen ylimmän sarjatason ottelut kahden päivän ajalta, ja Tahko sai kahden viikon mittaisen surutauon. Tahkon paluuottelussa katsojia oli 4 312. Korhosen mukaan ottelu oli erittäin tunteikas. Korhonen löi ottelussa neljä juoksua, ja hänet palkittiin ottelun parhaana. Lisäksi Korhonen pelasi Itä-Länsi-ottelussa. Hän löi ottelussa kaksi juoksua.


title: Juha Korhonen

text: Loppukaudella Korhonen oli Tahkon avainpelaaja. Runkosarjan viimeisessä ottelussa Korhonen löi kaksi kunnaria, ja joukkue varmisti 2–0-voitolla runkosarjan neljännen sijan ja kotiedun pudotuspeleihin. Korhonen teki runkosarjassa Superpesiksen yhden kauden kunnariennätyksen ja oli lyöjätilastossa toinen Jere Dahlströmin jälkeen. Hän toi juoksuja yli yhden ottelukeskiarvolla. Lisäksi hän voitti tehopistetilaston, kärkilyöntipörssin kultakypärätilaston, Iltalehden leijonakilpailun ja oli kärkilyöntiprosenteissa koko kauden pelanneista toinen. Korhonen sai kauden aikana peräti 20 kertaa kultakypärän. Hän oli tehokkain lyöjä, joka ei ollut jokerina. Korhonen totesi, ettei olisi pystynyt ”villeimmissä unelmissakaan odottamaan tällaista”.


title: Juha Korhonen

text: Pudotuspeleissä Tahko kohtasi Joensuun Mailan. Joensuu voitti kolme ensimmäistä ottelua ja eteni lopulta jatkoon otteluvoitoin 4–2. Korhonen löi otteluissa yhteensä kymmenen juoksua. Hänet valittiin kauden päätteeksi vuoden pesäpalloilijaksi. Korhonen piti valintaa parhaana henkilökohtaisena saavutuksenaan pesäpallourallaan. Myös Urheilutoimittajain liitto valitsi Korhosen vuoden pesäpalloilijaksi, ja pelaajat äänestivät Korhoselle Vuoden maila -palkinnon.


title: Juha Korhonen

text: Tahko asetti kaudelle 2013 tavoitteeksi mitalin. Korhonen aloitti kauden hyvin lyömällä kahdessa ensimmäisessä ottelussa molemmissa kaksi juoksua. Avauskierroksella tulleilla juoksuilla Korhonen ylitti 500 lyödyn runkosarjajuoksun rajan. Kauden kolmannessa ottelussa hän löi vuoden ensimmäisen kunnarinsa. Hän ylitti kauden aikana myös 2 000 kärkilyöntipisteen rajan. Korhonen valittiin kahdeksannen kerran Itä-Länsi-otteluun. Korhonen löi ottelussa kaksi juoksua, ja hänet palkittiin ottelun parhaana. Tahko sijoittui runkosarjassa viidenneksi. Korhonen oli kärkilyöntitilaston toinen, tehopistetilaston kuudes sekä kärkilyöntiprosenttien kahdeksas. Pudotuspeleissä Tahko kohtasi jälleen Joensuun Mailan. JoMa eteni jatkoon voitoin 3-2. Korhonen löi pudotuspeleissä kymmenen juoksua Tahkon 23:sta. Lisäksi hän toi kaksi juoksua ja löi 35 kärkilyöntiä. Vaikka Korhonen pelasi vain viisi ottelua, hän sijoittui pudotuspelien lyöjätilaston neljänneksitoista. Korhonen valittiin Hyvinkään vuoden urheilijaksi 2013.


title: Juha Korhonen

text: Korhonen pelaa ulkovuorossa kakkosvahtina ja sisävuorossa vaihtelevasti kotiuttajana sekä vaihtajana. Hän lyö vasemmalta oikealle. Korhosta pidetään yleisesti sarjan parhaimpiin kuuluvana luotettavana vaihtajana sekä kotiuttajana. Häntä pidetään myös kovalyöntisenä. Riku Rantasen mukaan Korhonen on Suomen vaarallisin lyöjä ja sekä ihmisenä että urheilijana analyyttinen. Korhonen itse pitää vahvuutenaan kokemustaan. Lisäksi Korhonen on maininnut vahvuutenaan sisäpelin.


title: Juha Korhonen

text: Korhonen on naimisissa Marjut Korhosen kanssa. Heillä on kolme lasta, Olivia, Pihla ja Hilla. Ammatiltaan Korhonen on vakuusarvioinnin asiantuntija.


title: Juha Korhonen

text: Juha Korhosen isä Risto Korhonen on entinen pesäpalloilija, joka edusti urallaan vain Hyvinkään Tahkoa. Risto Korhonen lopetti uransa vuonna 1983.


title: Jerry Rullo

text: Generoso Charles ”Jerry” Rullo (23. kesäkuuta 1923 – 21. lokakuuta 2016) oli yhdysvaltalainen takakentällä pelannut koripalloilija. Hän kävi Templen yliopiston. Hän kuului BAA:ssa/NBA:ssa vuosina 1946–1950 Philadelphia Warriors- ja Baltimore Bullets -seuroihin; vuonna 1947 hän oli ensin mainitun kanssa mukana voittamassa liigamestaruutta.


title: Idänkellukka

text: Idänkellukka ("Geum aleppicum", myös "G. strictum") on Euraasiassa kasvava, monivuotinen keltakukkainen kasvi. Suomessa laji on harvinainen tulokaslaji.


title: Idänkellukka

text: Idänkellukka kasvaa 50–100 cm korkeaksi. Varsi on tanakka ja sirottavasti jäykkä- ja keltakarvainen. Lehdet ovat väriltään harmahtavanvihreitä. Maanrajassa olevien ruusukelehtien lapa on 1–4-parinen, ja ne lakastuvat varhain. Hyvin suurikokoinen päättölehdykkä on tavallisesti sormihalkoinen ja syvään kolmiliuskainen. Varsilehtien lapa on kolmesorminen tai sormijakoinen sekä kolmiliuskainen. Lehden päättölehdykkä on paljon muita lehdyköitä suurempi. Lehtiruotien tyvellä olevat korvakkeet ovat selvästi lehdyköitä pienempiä, ehytlaitaisia, suikeita ja kaksiliuskaisia. Kalpeankeltaiset kukat ovat noin 2 cm leveitä, pystyjä ja laakeita. Kukat ovat pystyjen haarojen päissä. Terälehdet ovat muodoltaan lähes pyöreitä. Idänkellukka kukkii heinä-lokakuussa. Hedelmistö on muodoltaan pitkänpyöreä. Koukkukärkiset pähkylät leviävät takertumalla ihmisiin ja eläimiin.


title: Idänkellukka

text: Idänkellukka muistuttaa läheisesti pienempikokoista ja hennompaa kyläkellukkaa ("G. urbanum").


title: Idänkellukka

text: Idänkellukan levinneisyysalue ulottuu Unkarista, Puolasta, Baltian maista ja Suomesta itään läpi Ukrainan ja Venäjän keskiosien Siperiaan saakka. Tyynenmeren rannikolla lajia tavataan laajalla alueella myös Japanissa ja Kiinassa. Idänkellukan toista alalajia (ssp. "strictum") tavataan laajalla alueella Pohjois-Amerikassa. Suomessa idänkellukka on idän kautta tullut tulokaslaji, jota on tavattu harvakseltaan eripuolilta Etelä-, Itä- ja Keski-Suomea. Laji on harvinaistunut, ja huomattava osa tehdyistä löydöistä on 1900-luvun puolivälistä tai vanhempia. Nykyään lajia tavataan ainakin Savosta, Etelä-Karjalasta ja Varsinais-Suomesta.


title: Idänkellukka

text: Suomessa idäkellukan tyypillisiä kasvupaikkoja ovat satamat, lastauspaikat, pihat, puistot ja pientareet.


title: Maanteiden kingi

text: "Maanteiden kingi" on rap-artisti Cheekin 10. marraskuuta 2010 julkaistu toinen single hänen kuudennelta studioalbumiltaan, "Jare Henrik Tiihonen 2". Kappaleen melodia on osittain lainattu Leevi and the Leavingsin kappaleesta "Teuvo, maanteiden kuningas".


title: Maanteiden kingi

text: Kappaleen musiikkivideo julkaistiin 8. marraskuuta 2010. Musiikkivideolla esiintyy muun muassa Herrasmiesliigan Brädi ja TS, sekä Kari Tapio, joka antaa videolla Cheekille neuvon: "Muistakaa pojat pysytellä ojien välissä.". Tämä oli tiettävästi Kari Tapion viimeinen esiintyminen videotallenteella.


title: TBS

text: TBS (tyyliteltynä Tbs) on yhdysvaltalainen kaapelitelevisiokanava, jonka omistaa Time Warner, yhtiönsä Turner Broadcasting System kautta. TBS-kirjaimet tulevat sen emoyhtiön nimestä Turner Broadcasting System. Kanavan ohjelmisto on komediapainotteista, josta kertoo myös kanavan tunnuslause "very funny". TBS on perustettu vuonna 1976, ja sen kotipaikkana on siitä asti toiminut Atlanta, Georgia.


title: TBS

text: Time Warner omistaa Turner Broadcastin System -yhtiön. Se tunnetaan myös nimillä TBS Network ja TBS, Inc. sekä sen vanhoilla nimillä TBS Superstation ja WTCG.


title: TBS

text: Se omistaa tytäryhtiöidensä kautta mm. seuraavat kanavat:


title: TBS

text: TBS:n ohjelmistoa Suomessa näyttää pääasiassa kaupalliset kanavat, kuten MTV3, Nelonen ja Sub, sekä lukuisat maksutv-kanavat, kuten C More.


title: TBS

text: Joitakin TBS:n ohjelmia vuodelta 2010: (tuotantovuodet mainittu sulkeissa)


title: Levi LaVallee

text: Levi LaVallee (s. 31. elokuuta 1982) on yhdysvaltalainen moottorikelkkakilpailija. Hän on voittanus Winter X Gamesissa kultaa neljässä eri lajissa.


title: Levi LaVallee

text: LaVallee voitti vuonna 2004 Winter X Games -kultaa hillcrossissa. Aspenissa 2008 LaVallee voitti kultaa Speed & Stylessa.


title: Levi LaVallee

text: Vuoden 2009 X Gamesissä LaVallee sijoittui toiseksi yritettyään ensimmäisenä tuplabackflippiä moottorikelkalla. Hänen silloinen hyppynsä oli korkeimmillaan n. 15 metrissä, joka on monta metriä korkeammalla kuin missä Travis Pastrana käy tehdessään tuplabackflipin motocrosspyörällä. LaVallee ei kuitenkaan onnistunut tempussa täysin, sillä hänen hyppynsä oli liian pitkä ja hän laskeutui tasaiselle eikä lähes kymmenen metriä taempana olleeseen alastulorinteeseen. LaVallee selvisi alastulossa vammoitta, vaikka lensi pois kelkan päältä. LaVallee on sanonut, ettei yritä temppua toista kertaa.


title: Levi LaVallee

text: LaVallee hyppäsi moottorikelkalla pituuden maailmanennätyksen valmistautuessaan vuoden 2010 Red Bull New Year: No Limits -tapahtumaan. Hypyn pituus oli 110 metriä. Hyppy tehtiin Californiassa. Tämän jälkeen hän loukkaantui harjoituksissaan vakavasti.Vuoden 2011 uudenvuodenyönä LaValleen on tarkoitus hypätä vierekkäin freestyle motocrosskuski Robbie Maddisonin kanssa pituus ennätys rikki samassa Red Bull New Year: No Limits tapahtumassa.


title: Daniele Cacia

text: Daniele Cacia (s. 23. elokuuta 1983 Catanzaro) on italialainen jalkapalloilija, joka pelaa Serie B:ssä pelaavassa Piacenzassa.


title: Daniele Cacia

text: Cacia aloitti seurajoukkueuransa Piacenzassa vuonna 2000. Sen jälkeen hän on pelannut välillä mm. Fiorentinassa, Leccessä ja Regginassa. Hän oli joukkueensa maalikuningas Piacenzassa kausilla 2005-06 ja 2006-07.


title: Japaninkellukka

text: Japaninkellukka ("Geum macrophyllum") on Itä-Aasiassa ja Pohjois-Amerikassa kasvava, monivuotinen keltakukkainen kasvi. Euroopassa lajia viljellään koristekasvina.


title: Japaninkellukka

text: Japaninkellukka kasvaa 40–100 cm korkeaksi. Varsi on pehmeä- ja keltakarvainen. Lehdet ovat väriltään kirkkaanvihreitä. Maanrajassa olevat ruusukelehdet ovat pysyviä ja pitkäruotisia. Sivulehdykät ovat pieniä, erikokoisia ja pitkävälisiä, päättölehdykkä on hyvin iso, sahalaitainen ja muodoltaan herttamainen tai munuaismainen. Varsilehtien lapa on sormijakoinen tai -osainen ja 3–5-liuskainen. Lehden päättölehdykkä on paljon muita lehdyköitä suurempi. Lehtiruotien tyvellä olevat korvakkeet ovat suikeita tai tasasoukkia ja kaksiliuskaisia. Kirkkaankeltaiset kukat ovat noin 2 cm leveitä. Japaninkellukka kukkii Suomessa heinä-elokuussa. Hedelmistö on muodoltaan pitkänomainen. Koukkukärkiset pähkylät leviävät takertumalla ihmisiin ja eläimiin.


title: Japaninkellukka

text: Japaninkellukka kasvaa luonnonvaraisena Koillis-Aasiassa ja Pohjois-Amerikassa. Suomessa japaninkellukkaa on tavattu villiintyneenä puutarhakarkulaisena harvakseltaan Oulun korkeudelle saakka. Eniten esiintymiä on pääkaupunkiseudulta.


title: Japaninkellukka

text: Suomessa japaninkellukka esiintyy joskus viljelykarkulaisena tai -jäänteenä puutarhoissa, puistoissa, ojissa ja pientareilla.


title: Japaninkellukka

text: Japaninkellukkaa viljellään koristekasvina.


title: Joey Luumäki & Tappajatomaatit

text:
Joey Luumäki & Tappajatomaatit on suomalainen ramopunkyhtye. Yhtye aloitti vuonna 2008. Ensimmäinen ep julkaistiin vuonna 2009 ja ensimmäinen albumi vuonna 2010.
Elokuussa 2011 yhtyeen nimi lyheni ja on nyt Tappajatomaatit.


title: Jeff Bezos

text: Jeffrey Preston ”Jeff” Bezos (s. 12. tammikuuta 1964 Albuquerque, New Mexico, Yhdysvallat) on Amazon.com-verkkokaupan perustaja, toimitusjohtaja ja hallituksen puheenjohtaja. Hän omistaa myös avaruuslaitteita valmistavan Blue Originin sekä "The Washington Post" -lehden. Bezos on vuonna 2018 maailman rikkain mies yli 100 miljardin dollarin omaisuudellaan.


title: Jeff Bezos

text: Jeff Bezos syntyi 12. tammikuuta 1964 Albuquerquessa New Mexicossa Ted ja Jacklyn Gise Jorgensenille. Jorgensenien avioliitto oli lyhyt, ja kun Jeff oli nelivuotias, hänen äitinsä meni naimisiin kuubalaisen maahanmuuttajan Mike Bezosin kanssa.


title: Jeff Bezos

text: Bezos oli lapsena kiinnostunut sähkölaitteista ja rakensi vanhempiensa autotalliin oman laboratorionsa. Kun perhe oli muuttanut Miamiin Floridaan, teini-ikäinen Bezos kiinnostui tietokoneista. Hän valmistui high schoolista luokkansa priimuksena ja oli jo perustanut ensimmäisen yrityksensä, opetuskesäleirin yläasteikäisille.


title: Jeff Bezos

text: Bezos opiskeli Princetonin yliopistossa sähkötekniikkaa ja tietotekniikkaa ja valmistui vuonna 1986. Hän työskenteli Wall Streetillä yrityksissä kuten Fitel, Bankers Trust ja sijoitusyhtiö D. E. Shaw, jonka varapääjohtajaksi hän nousi vuonna 1990.


title: Jeff Bezos

text: Bezos jätti rahoitusalan vuonna 1994 ja siirtyi verkkokauppaan, joka oli silloin vielä lapsenkengissään. Bezos muutti länsirannikolle Seattleen ja perusti verkkokirjakaupan, jonka toimisto oli aluksi hänen omassa autotallissaan. Kehitettyään ohjelmiston yhtiö avasi verkkosivuston Amazon.com heinäkuussa 1995.


title: Jeff Bezos

text: Amazon menestyi hyvin heti alusta lähtien. Se meni pörssiin vuonna 1997 ja pystyi pitämään asemansa verkkokirjakaupan markkinajohtajana. Se laajensi tuotevalikoimaansa vuonna 1998 äänilevyihin ja videoihin ja myöhemmin monenlaisiin muihinkin tuotteisiin. Bezos jatkaa edelleen yhtiön johdossa.


title: Jeff Bezos

text: Bezos perusti vuonna 2000 Blue Origin -nimisen avaruuslaitteita valmistavan yhtiön. Se on 2010-luvulla kehittänyt kantorakettia, joka pystyisi hallitusti ja omin laittein palaamaan pystyasentoon maan pinnalle. Siten kantorakettia voitaisiin käyttää toistuvasti uusiin lentoihin. Bezos haluaisi siirtää raskaan teollisuuden pois maapallolta.


title: Jeff Bezos

text: Bezos osti elokuussa 2013 yksityishenkilönä "The Washington Post" -lehden 250 miljoonalla dollarilla. Kauppaan kuului lehden lisäksi seitsemän pienempää julkaisua.


title: Jeff Bezos

text: "Star Trekistä" pitävä Bezos teki cameoesiintymisen vuoden 2016 elokuvassa "Star Trek Beyond".


title: Jeff Bezos

text: Jeff Bezos meni naimisiin vaimonsa MacKenzien kanssa vuonna 1993. Heillä on neljä lasta. Pariskunta alkoi seurustella MacKenzien tultua töihin samaan yritykseen Jeffin kanssa. Pariskunnan mentyä naimisiin ja muutettua Seattleen MacKenzie Besos työskenteli kirjanpitäjänä Amazon.comissa sen alkuaikoina. Hän on kirjoittanut kaksi romaania. Pariskunta ilmoitti yhdessä tammikuussa 2019 eroavansa.


title: Jeff Bezos

text: Bezos nousi Bloomberg Billionaires Index -listalla maailman rikkaimmaksi henkilöksi ensimmäisen kerran heinäkuussa 2017. Tammikuun 2018 jälkeen Bezosin omaisuus on ollut yli 100 miljardia dollaria, ja heinäkuussa 2018 se ylitti 150 miljardia dollaria.


title: Jeff Bezos

text: Bezos omistaa perustamastaan Amazon.comista 16 prosenttia.


title: Jeff Bezos

text: Bezon julkisti syyskuussa 2018 Bezos Day One Fund -rahaston, joka on luvannut kaksi miljardia dollaria Yhdysvaltain kodittomien avustamiseen ja Montessori-tyylisten esikoulujen perustamiseen.


title: Jeff Bezos

text: "Time"-lehti valitsi Bezosin vuonna 1999 vuoden henkilöksi. Vuonna 2011 "The Economist" -lehti antoi Bezosille ja Gregg Zehrille Innovation Award -palkinnon Amazon Kindle -lukulaitteen kehittämisestä.


title: Ympäristölääketiede

text: Ympäristölääketiede on lääketieteen osa-alue, joka on erikoistunut ympäristöstä aiheutuvien tekijöiden aiheuttamiin sairauksiin ja terveyden uhkiin. Nämä ympäristötekijät voivat olla kemiallisia, fysikaalisia tai biologisia. Kemiallisia tekijöitä ovat paitsi elinympäristön myrkylliset kemikaalit myös mm. ilmansaasteet kuten otsoni, rikkidioksidi ja typen oksidit. Fysikaalisia tekijöitä ovat mm. ultraviolettisäteily, radioaktiivinen säteily ja melu sekä hengitysilman hiukkaset ja pölyt. Biologisia tekijöitä ovat mm. juomaveden bakteerit ja muut mikro-organismit, hometalojen homeet ja bakteerit sekä ulkoilman siitepölyt ja muut allergeenit. Ympäristölääketiede liittyy läheisesti kansanterveystieteeseen (public health). Paikallistasolla ympäristölääketieteestä vastaavat pääasiassa avohoidon lääkärit. Usean lääkärin terveyskeskuksissa Suomessa yksi lääkäri on saatettu nimetä alan vastuulääkäriksi.


title: Ympäristölääketiede

text: Ympäristötekijöiden aiheuttama sairauskuorma on Euroopassa arvioitu noin 3-5 prosentiksi kaikesta sairauskuormasta, mutta se vaihtelee maasta toiseen. Kehitysmaissa ympäristön vaikutus terveyteen voi olla paljon suurempi huonon hygienian, suurkaupunkien ilmansaasteiden ja kemikaalien holtittoman käytön takia. Suomessa ulkoilman pienhiukkasten on arvioitu olevan vastuussa noin puolesta ympäristön aiheuttamasta sairaustaakasta, sen jälkeen suurimmat ovat melu, sisäilman radon, passiivitupakointi, ultraviolettisäteily ja sisäilman kosteusvaurioista aiheutuvat epäpuhtaudet.


title: Ympäristölääketiede

text: Alan terminologia ei ole aivan vakiintunut, mutta ympäristölääketiedettä voidaan pitää ympäristöterveydenhuollon lääketieteellisenä osa-alueena. Ympäristöterveydenhuollon toimintakenttään kuuluu paljon muitakin kuin lääketieteen näkökulmia. Ala sisältää sairauksien estämisen ja yleisen hygienian sekä sairauksien hoidon lisäksi monia laajempia ja usein epäsuorasti terveyteen vaikuttavia seikkoja kuten ilmastonmuutoksen terveyteen vaikuttavat tekijät, terveyttä edistävä maankäyttö, yhdyskuntasuunnittelu ja energiantuotanto, ympäristön viihtyisyys ja onnettomuuksien ehkäisy sekä näihin liittyvä hallinto. Siksi ympäristöterveydenhuollossa toimii paljon muita ammattikuntia lääkäreiden ohella, mm. eläinlääkäreitä, ympäristöhygieenikkoja, kemistejä, mikrobiologeja sekä säteilyfyysikkoja ja -biologeja. Ympäristöterveydenhuollon keskeisenä tavoitteena on ympäristöstä johtuvien sairauksien ja kuolemien ehkäisy.


title: Ympäristölääketiede

text: Työterveyshuolto ja työlääketiede on yleensä erotettu omiksi aloikseen. Joissakin maissa ne kuuluvat ympäristöterveydenhuoltoon.


title: Villi itä

text: Villi itä on Joey Luumäki & Tappajatomaatit -yhtyeen ensimmäinen studioalbumi.


title: Strictly Come Dancing

text: Strictly Come Dancing on brittiläinen televisiosarja, jonka pohjalta on kehitetty muissa maissa käytetty "Dancing with the Stars" -formaatti, johon Suomessakin esitettävä "Tanssii tähtien kanssa" pohjautuu. Sarjassa julkkikset paritetaan ammattitanssijoiden kanssa ja parit kilpailevat viikottain eri tanssien parissa. Kilpailevia pareja on yleensä 12, 14 tai 16 ja parien suorituksia arvioi tuomaripaneeli, jossa jokainen tuomari pisteyttää esitykset asteikolla 1-10. Sarjan ensimmäinen kausi starttasi 15. toukokuuta 2004, ja sarja on noussut kotimaassaan suureen suosioon.


title: Strictly Come Dancing

text: Ohjelman uusimman, kuudennentoista tuotantokauden tuomareina nähtiin Bruno Tonioli, Craig Revel Horwood, Dame Darcey Bussel sekä Shirley Ballas.


title: Strictly Come Dancing

text: Juontajakolmikkona toimivat Tess Daly, Claudia Winkleman sekä Zoe Ball.


title: Strictly Come Dancing

text: Keskimääräisesti sarjan tanssit kestävät noin puolitoista minuuttia. Musiikit esityksiin hoitaa sarjan oma The Strictly Come Dancing-Bändi.


title: Strictly Come Dancing

text: Valssi, Cha Cha, Quickstep, Rumba, Tango, Jive, Foxtrot, Paso Doble ja Samba.


title: Strictly Come Dancing

text: Nämä ovat kaikki vakiotansseja, joita tanssitaan jokaisena tuotantokautena. Tämän lisäksi tuotantokausilla esintyy erityisiä kausikohtaisia tansseja.


title: Strictly Come Dancing

text: Jokaisen kauden finaalissa jäljellä olevat parit ovat esittäneet vapaamuotoisen Showtanssin.


title: Strictly Come Dancing

text: American Smooth sekä Wienervalssi.


title: Strictly Come Dancing

text: Salsa sekä Argentiinalainen Tango. Tämän jälkeen muutoksia tansseihin tuli vasta seitsemännellä tuotantokaudella.


title: Strictly Come Dancing

text: Kilpailijat saivat valita esitettäväksi joko Charlestonin tai Rock N' Roll-rutiinin. Finaalissa nähtiin myös Lindyhop-tanssi.


title: Strictly Come Dancing

text: Swing-a-thon-rutiini, jossa kaikki kilpailevat parit tanssivat Swingiä samanaikaisesti, ja heitä äänestetään pois tanssilattialta kunnes vain yksi pari on jäljellä ja näin selviytynyt Swing-a-thonin voittajaksi.


title: Strictly Come Dancing

text: "Dance Fusion", jossa parit pyrkivät esittämään kaksi eri tanssia peräkkäin, samassa rutiinissa.


title: Strictly Come Dancing

text: Waltz-a-thon-rutiini, jossa kaikki kilpailevat parit tanssivat Valssia samanaikaisesti, ja heitä äänestetään pois tanssilattialta kunnes vain yksi pari on jäljellä ja näin selviytynyt Waltz-a-thonin voittajaksi.


title: Strictly Come Dancing

text: Quickstep-a-thon-rutiini, jossa kaikki kilpailevat parit tanssivat Quicksteppiä samanaikaisesti, ja heitä äänestetään pois tanssilattialta kunnes vain yksi pari on jäljellä ja näin selviytynyt Quickstep-a-thonin voittajaksi.


title: Strictly Come Dancing

text: Cha-Cha-Challenge esiteltiin yleisölle. Jäljellä olevat parit tanssivat Cha Chaata samanaikaisesti, ja heitä äänestetään pois tanssilattialta kunnes vain yksi pari on jäljellä ja näin voittanut haasteen.


title: Strictly Come Dancing

text: Nykytanssi, jazz ja streetdance otettiin mukaan "Couples' Choice"- kategoriaan.


title: Strictly Come Dancing

text: Sarjan ensimmäinen tuotantokausi alkoi 15. toukokuuta 2004 ja päättyi 3. heinäkuuta 2004.Sarjan toinen tuotantokausi alkoi 24. lokakuuta ja päättyi 11. joulukuuta 2004.Sarjan kolmas tuotantokausi alkoi 15. lokakuuta ja päättyi 17. joulukuuta 2005.


title: Strictly Come Dancing

text: Sarjan neljäs tuotantokausi alkoi 7. lokakuuta ja päättyi 23. joulukuuta 2006.


title: Strictly Come Dancing

text: Sarjan viides tuotantokausi alkoi 6. lokakuuta ja päättyi 22. joulukuuta 2007.


title: Strictly Come Dancing

text: Sarjan kuudes tuotantokausi alkoi 20. syyskuuta ja päättyi 20. joulukuuta 2008.


title: Strictly Come Dancing

text: Sarjan seitsemäs tuotantokausi alkoi 18. syyskuuta ja päättyi 19. joulukuuta 2009.Sarjan kahdeksas tuotantokausi alkoi 11. syyskuuta ja päättyi 18. joulukuuta 2010.Sarjan yhdeksäs tuotantokausi alkoi 10. syyskuuta ja päättyi 17. joulukuuta 2011.


title: Preăh Vihéar

text: Preăh Vihéar tai Preah Vihear on yksi Kambodžan 24 maakunnasta. Se sijaitsee maan pohjoisosassa rajautuen pohjoisessa Dângrêk-vuoriin sekä Thaimaan ja Laosin rajaan. Preah Vihear on kooltaan Kambodžan kolmanneksi suurin maakunta (13 788 km) ja sen asukasluku oli vuoden 2008 väestönlaskennassa 170 852. Maakunta jakaantuu seitsemään piirikuntaan.


title: Preăh Vihéar

text: Unescon maailmanperintöluetteloon kuuluva Prasat Preah Vihearin muinainen temppeli sijaitsee maakunnan pohjoisosassa aivan Thaimaan rajan tuntumassa.


title: Tonight (I’m Fuckin’ You)

text: "Tonight (I'm Fuckin' You)" (sensuroitu versio "Tonight (I'm Lovin' You)") on viides single laulaja Enrique Iglesiasin yhdeksänneltä studioalbumilta "Euphoria". Iglesias esittää kappaleen yhdessä rap-artisti Ludacrisin ja kappaleen tuottaneen DJ Frank E:n kanssa. "Tonight" julkaistiin "Euphoria"-albumilla vain Ranskassa, sielläkin vain erikoispainoksessa. Single julkaistiin Yhdysvalloissa radiosoittoon 1. marraskuuta ja internetissä ladattavaksi 22. marraskuuta 2010. CD-singlenä se on tarkoitus julkaista Isossa-Britanniassa alkuvuodesta 2011. Kappaleen virallisessa remix-versiossa Ludacrisin tilalla esiintyy Pitbull.


title: Tonight (I’m Fuckin’ You)

text: Kappaleen musiikkivideota kuvattiin Los Cabosissa Meksikossa ja Los Angelesissa Yhdysvalloissa. Ensimmäinen kuvakaappaus videosta julkaistiin Iglesiasin Facebook-sivulla 9. joulukuuta ja ensimmäinen traileri 12. joulukuuta. Valmis video julkaistiin Iglesiasin YouTube-kanavalla 22. joulukuuta.


title: Tonight (I’m Fuckin’ You)

text: Digitaalinen lataus:


title: Tonight (I’m Fuckin’ You)

text: Digitaalinen lataus (sensuroitu):


title: Tonight (I’m Fuckin’ You)

text: CD-single (Iso-Britannia):


title: Miroslav Blaťák

text: Miroslav Blaťák (s. 25. toukokuuta 1982 Zlín, Tšekkoslovakia) on tšekkiläinen jääkiekkoilija, pelipaikaltaan puolustaja. Hän edustaa KHL-seura Salavat Julajev Ufaa.


title: Miroslav Blaťák

text: Blaťák on kotikaupungisa seuran PSG Zlínin kasvatti. Hän pelasi ensimmäiset ottelussa Extraligassa kaudella 2000–2001, jolloin hän oli mukana kahdeksassa ottelussa tehoin 0+2=2. Detroit Red Wings varasi Blaťákin neljännellä kierroksella numerolla 129 vuoden . Seuraavalla kaudella hän pääsi pelaamaan jo 39 peliä tehoin 4+7=11 ja oli mukana myös pudotuspeleissä.


title: Miroslav Blaťák

text: Kaudella 2003–2004 Blaťák voitti sarjan pääsarjamestaruuden. Hän pelasi seurassa vielä kaksi kautta. Kaudeksi 2006–2007 Blaťák siirtyi ensimmäistä kertaa urallaan Tšekin ulkopuolelle, kun hän teki sopimuksen Ruotsin Elitserienissä pelaavan Mora IK:n kanssa ja oli tehoilla 6+15=21 seuran tehokkain puolustaja.


title: Miroslav Blaťák

text: Kaudeksi 2007–2008 Blaťák siirtyi Venäjän superliigassa pelaavaan Salavat Julajev Ufaan. Hän teki avauskaudellaan tehot 2+12=14 ja oli voittamassa mestaruutta.


title: Orlando (täsmennyssivu)

text: Orlando voi tarkoittaa ainakin seuraavia:


title: Tom Gilbert

text:
Thomas Kelly "Tom" Gilbert (s. 10. tammikuuta 1983 Minneapolis, Minnesota, Yhdysvallat) on yhdysvaltalainen jääkiekkopuolustaja, joka siirtyi helmikuussa 2017 NHL-joukkue Washington Capitalsiin. Isokokoisella rightin puolustajalla on joukkueen kanssa kevääseen 2017 ulottuva sopimus ja hän ansaitsee 1,4 miljoonaa dollaria kaudessa.
Gilbert pelasi Bloomington Jefferson High Schoolin joukkueessa vuoteen 2001 ja hän toimi viimeisenä kautenaan 2000–2001 joukkueen kapteenina. Samalla kaudella Gilbert pelasi yhden ottelun USHL-joukkue Chicago Steelissä, jossa hän pelasi kokonaan seuraavan kauden 2001–2002. Gilbert oli tehoilla 13+15=28 joukkueen eniten maaleja tehnyt puolustaja ja toiseksi tehokkain puolustaja Danny Richmondin jälkeen. Colorado Avalanche varasi hänet neljännellä kierroksella numerolla 129 .


title: Tom Gilbert

text: Vuodet 2002–2006 Gilbert kävi Wisconsinin yliopistoa ja hän pelasi sen joukkueessa. Gilbert toimi vuodet 2004–2006 heidän varakapteeninaan. Hän oli kausina 2002–2003 ja 2005–2006 joukkueen tehokkain puolustaja. Jälkimmäisenä mainittuna kautena Gilbert teki siellä yhden kauden piste-ennätyksensä tehoilla 12+19=31. Hänet valittiin WCHA:n ensimmäiseen tähdistökentälliseen, NCAA:n läntisen konferenssin toiseen tähdistökentälliseen sekä lopputurnauksen tähdistöön. Gilbert voitti keväällä 2006 NCAA:n mestaruuden.


title: Tom Gilbert

text: Maaliskuussa 2004 Colorado Avalanche kauppasi Gilbertin oikeudet Edmonton Oilersiin vaihdossa Tommy Saloon ja kuudennen kierroksen varausvuoroon kesälle . Hän siirtyi kaudeksi 2006–2007 Oilersin organisaatioon, mutta ensimmäinen kausi kului suurimmaksi osaksi vielä farmijoukkue Wilkes-Barre/Scranton Penguinsissa, AHL:ssä. Gilbert teki siellä 48 runkosarjaottelussa tehot 4+26=30, joilla hän oli Matt Carknerin kanssa joukkueen toiseksi tehokkain puolustaja Micki DuPontin jälkeen. Gilbert teki NHL-debyyttinsä 10. tammikuuta 2007 San Jose Sharksia vastaan, kun Oilersin puolustuksessa oli loukkaantumisia. Gilbertillä oli ottelupäivänä hänen 24-vuotissyntymäpäivänsä. NHL-uransa ensimmäisen maalin hän teki 20. helmikuuta 2007 Ottawa Senatorsia vastaan. Gilbert pelasi kauden aikana yhteensä 12 runkosarjaottelua NHL:ssä tehden niissä tehot 1+5=6.


title: Tom Gilbert

text: Gilbertin varsinainen NHL:n tulokaskausi 2007–2008 oli hyvä. Hän pelasi Oilersissa kaikki kauden 82 runkosarjaottelua ja teki niissä tehot 13+20=33. Gilbert oli joukkueen tehokkain puolustaja ja tulokkaiden pistepörssin kymmenes. Hän oli tulokaspuolustajista toiseksi tehokkain Atlanta Thrashersin Tobias Enströmin jälkeen ja valittiin kauden päätteeksi tulokkaiden tähdistökentälliseen. 4. maaliskuuta 2008 Gilbert iski kauden kymmenennen maalinsa Nashville Predatorsia vastaan ja hänestä tuli Oilersin seurahistorian eniten maaleja tehnyt tulokaspuolustaja. Ennätys oli aiemmin Paul Coffeyn ja Marc-André Bergeronin hallussa. Huhtikuussa 2008 Gilbert teki joukkueen kanssa peräti kuusivuotisen ja 24 miljoonan arvoisen jatkosopimuksen.


title: Tom Gilbert

text: Kaudella 2008–2009 Gilbert teki yhden kauden piste-ennätyksensä NHL:ssä tehoilla 5+40=45. Hän oli jälleen Oilersin tehokkain puolustaja. Gilbert oli joukkueen sisäisen syöttöpörssin toinen Aleš Hemskýn jälkeen. Sisäisessä pistepörssissä hän oli neljäs. Kaudella 2009–2010 Gilbert teki tehot 5+26=31 ja oli Oilersin toiseksi tehokkain puolustaja Ľubomír Višňovskýn jälkeen. Loppukauden joukkueesta Gilbert oli kuitenkin tehokkain puolustaja, kun Višňovský kaupattiin Anaheim Ducksiin.


title: Tom Gilbert

text: Gilbert pelasi Oilersissa 2011–2012 asti. Hänet kaupattiin Minnesota Wildiin helmikuussa 2012 vaihdossa Nick Schultziin. Gilbert pelasi Oilersissa 384 ottelua ennen kauppaa. Syyskuussa 2013 hän siirtyi Florida Panthersiin, jossa pelasi kauden 2013–2014, jonka jälkeen siirtyi heinäkuussa 2014 Montreal Canadiensiin.


title: Tom Gilbert

text: Gilbert pelasi kaksi kautta Canadiensissa. Jälkimmäinen kausi päättyi polvileikkaukseen helmikuussa 2016. Hän pelasi kauden 2015–2016 aikana 44 ottelua. Kauden jälkeen Gilbert teki vuoden sopimuksen Los Angeles Kingsin kanssa. Kingsissä Gilbert pelasi 18 NHL-peliä, ennen kuin hänet lähetettiin farmiseura Ontario Reigniin. Washington Capitals hankki helmikuussa 2017 Gilbertin pelaajaoikeudet vaihdossa varausvuoroon. Capitals lähetti hänet suoraan omaan AHL-seuraansa Hershey Bearsiin.


title: Tom Gilbert

text: Gilbert edusti Yhdysvaltoja vuoden 2008 MM-kilpailuissa.


title: George Washingtonin suhtautuminen orjuuteen

text: Yhdysvaltain ensimmäinen presidentti George Washington omisti elämänsä aikana useita mustia orjia. Orjista suurin osa, noin 75 prosenttia, työskenteli Washingtonin viljelyksillä. Muut orjat toimivat esimerkiksi palvelijoina, veneenkuljettajina tai ajomiehinä. Nuoruusvuosinaan Washington piti afroamerikkalaisia epäsivistyneenä omana kansanaan, eikä tuntenut sympatiaa näitä kohtaan. Ennen kuolemaansa Washington kuitenkin tuli siihen tulokseen, että orjuus oli moraalisesti väärin ja vapautti testamentissaan kaikki orjansa.


text: Washington piti tarkkaa kirjanpitoa maatilojensa tapahtumista, mukaan lukien orjista. Tämän ansiosta historiantutkijat ovat saaneet hyvin tarkkaa tietoa Washingtonin orjista.


text: Washingtonin kotipaikassa Virginiassa orjien käyttö oli yleistä jo ennen Washingtonia. Virginian ensimmäiset afrikkalaiset orjat tuotiin Jamestownin kylään jo vuonna 1619. Vuonna 1625 orjia oli vasta 32; vajaat sata vuotta myöhemmin vuonna 1730, kaksi vuotta ennen Washingtonin syntymistä, Virginiassa oli jo 30 000 mustaa orjaa.


text: George Washington sai ensimmäiset kymmenen orjaansa perintönä isältään tämän kuoltua 1743 Georgen ollessa vasta 11-vuotias. Washington sai kuitenkin ohjailla orjia vasta tultuaan täysi-ikäiseksi vuonna 1750. Samana vuonna Washington osti ensimmäisen maatilansa Frederickin piirikunnasta (). Washington kuitenkin tarvitsi maatilalleen enemmän työväkeä ja hankki 11 uutta orjaa. Pian tämän jälkeen yksi Washingtonin orjista murhasi toisen perimällään Ferry Farm -maatilalla. Murhan tehnyt orja teloitettiin ja Washington sai hänestä rahallisen korvauksen, mutta tapaus laski muiden orjien työmoraalia. Tämän jälkeen Washington laittoi orjat töihin myös näiden ”vapaa-aikana”. Kun hänen Mount Vernonin työjohtajansa ilmoitti piiskanneensa töistä laistanutta kirvesmiestä, Washington järkyttyi tapauksesta; teko soti hänen aatemaailmaansa vastaan. Tämän jälkeen Washington alkoi tukea orjiaan ostamalla osan näiden viljelemistä vihanneksista ja antamalla hieman rahaa muille Virginian orjille vieraillessaan näiden työalueilla.


text: Vuonna 1754 yksi Washingtonin orjista kuoli Fort Necessityn taistelussa. Washington kirjoitti tuolloin ”menettäneensä arvokkaan palvelijan”. Kyseisen orjan henkilöllisyyttä on myöhemmin turhaan yritetty selvittää. Samana vuonna Washington peri pari vuotta aiemmin kuolleen velipuolensa Lawrencen kuolinpesästä kuusi uutta orjaa. Tämän jälkeen hän vuokrasi Mount Vernonin maatilan ja sen mukana 18 uutta orjaa. Washington siirsi lisäksi myös aiemmin omistamansa orjat uudelle tilalleen.


text: Vaikka Washington pitikin tummaihoisia epäsivistyneinä, hän uskalsi silti antaa näille vastuuta. Palvellessaan Virginian armeijassa vuonna 1755 hänen rykmenttinsä kapteeni ilmoitti hänelle, että rykmenttiin kuului ”kaksi neekeriä ja kaksi mulattia”, joka oli vastoin sääntöjä. Washington kuitenkin neuvoi vanhempaa kapteenia pitämään heidät rykmentissä ja tekemään heistä pioneereja ja kirvesmiehiä.


text: Kun Washington vuonna 1759 meni naimisiin rikkaan virginialaisen lesken Martha Dandridge Custisin kanssa, hän sai avioliiton mukana 84 uutta orjaa. Samalla Washington muutti asumaan Mount Vernoniin. Samana vuonna hän osti vielä 13 orjaa lisää. Vuonna 1762 Washington sai perintönä veljensä kuolleelta leskeltä viisi uutta orjaa. Vuosina 1761–1773 Washington osti 21 uutta orjaa. Tämän jälkeen Washingtonin orjien määrä lisääntyi enemmän luonnollisen lisääntymisen kuin orjakauppojen ansiosta. Yhdysvaltain vapaussodan aikaan orjia oli arviolta jo noin 150 kappaletta.


text: Vapaussodan alussa Washington piti useiden muiden orjanomistajien kanssa kiinni siitä näkökannasta, että suuria määriä orjia ei tulisi aseistaa sotilaskäyttöön. Washingtonin mieli kuitenkin muuttui sodan aikana. Kun Washingtonin läheinen neuvonantaja John Laurens lupasi 3000 sotaan osallistuvalle eteläcarolinalaiselle orjalle vapautuksen vuonna 1779, Washington suhtautui varauksellisesti. Washington pelkäsi, että britit seuraisivat amerikkalaisia ja alkaisivat myös itse värvätä orjia armeijaan. Washington ajatteli, että tällainen orjien aseistaminen johtaisi tilanteeseen, jossa kumpikin osapuoli vain pyrkisi kasvattamaan armeijansa miesmäärää mahdollisimman nopeasti.


text: Vapaussodan aikana Washington pohti usein orjiensa tilannetta Mount Vernonin maatilalla. Samoihin aikoihin kun Washingtonin joukot ylittivät Delawarejokea, hän antoi Mount Vernonia hoitaneelle johtajalle käskyn välttää vaatteiden ostamista orjilleen, kunhan nämä eivät kärsisi liikaa. Washington käski johtajaa antamaan orjille elintarvikkeita ja vaatteita, mikäli nämä tuottivat tarpeeksi niiden hankkimiseen.


text: Sodan jatkuessa orjien ylläpitäminen kallistui entisestään. Vuonna 1778 Washington alkoi pohtia orjiensa myymistä uusia maatiloja varten. Hän kuitenkin halusi, että orjia myytäessä ”niiden uusi omistaja ei erota miehiä vaimoistaan ja vanhempia lapsistaan”. Tämän jälkeen Washington ei enää tuntenut tunnontuskia orjien myymisestä ja myikin yhdeksän orjaa tammikuussa 1779.


text: Ennen kuolemaansa Washington vakuuttui siitä, että orjuus on moraalisesti väärin. Washingtonin kuollessa vuonna 1799 hänellä oli hallussaan 316 orjaa. Testamentissaan Washington määräsi orjansa vapautettavaksi heti vaimonsa kuoleman jälkeen, joskin hänen henkilökohtainen orjansa William sai vapautuksen heti. Lisäksi Williamille maksettiin Washingtonin kuolinpesästä 30 dollaria kerran vuodessa. Historiantutkijat ovat myöhemmin pohtineet, miksi Washington ei vapauttanut kaikkia orjiaan heti. Tälle on esitetty kaksi syytä: ensinnäkin orjien vapauttaminen olisi vähentänyt Washingtonin perheen tuloja, ja lisäksi vapauttaminen olisi repinyt orjuuden pääasiassa kieltäneet pohjoisvaltiot sekä orjuuden sallineet etelävaltiot erilleen toisistaan. Tästä huolimatta Yhdysvallat ajautui vajaat sata vuotta myöhemmin Yhdysvaltain sisällissotaan.


text: Washingtonin orjien työpäivä kesti aina auringonnoususta auringonlaskuun. Päivän aikana orjilla oli kuitenkin kahden tunnin mittainen ruokatauko. Työviikon pituus oli kuusi päivää; sunnuntai oli pyhäpäivänä vapaa. Sunnuntain lisäksi Washington antoi orjilleen 3–4 päivän loman jouluna sekä lisäksi pääsiäisen ja helluntain jälkeiset maanantait vapaiksi. Mikäli joku orjista joutui kuitenkin työskentelemään vapaapäivien aikana, Washington antoi orjalle korvaavan vapaapäivän tai maksoi tehdystä työstä.


text: Washingtonin orjat asuivat 1–2 perheen asuttavissa vaatimattomissa puumökeissä lähellä peltoja. Mökit olivat sisällöltään varsin vaatimattomia; niissä oli vähän kalusteita, ne olivat likaisia eivätkä ne tarjonneet orjille lainkaan yksityisyyttä. Kaikki mökit ovat jo tuhoutuneet, mutta 1900-luvun alkupuolelta olevan valokuvan perusteella niistä on rakennettu kopio museota varten.


text: Washington jakoi orjilleen kerran viikossa ruoka-annokset, joita orjat söivät ruokatauoilla viikon aikana. Tämän lisäksi orjat saivat pitää omia puutarhojaan monipuolistamaan ruokavaliota. Osa orjista myös myi kasvattamiaan vihanneksia toreilla saaden näin hieman rahaa. Ruoan lisäksi Washington vaatetti orjat kerran vuodessa.


title: Sarkopenia

text: Sarkopenialla tarkoitetaan lihasmassan surkastumista ja lihasten toiminnan heikkenemistä.


title: Sapsan

text: Sapsan (, suom. ’muuttohaukka’) on Siemensin valmistama suurnopeusjuna, joka liikennöi Pietari–Moskova-radalla Venäjällä. Juna aloitti liikennöinnin marraskuussa 2009. Junan pääteasema Pietarissa on Moskovan rautatieasema ja Moskovassa Leningradin asema. Noin 650 kilometrin matka kestää kolme tuntia 45 minuuttia.


title: Sapsan

text: Teknisesti Sapsan-junat ovat Siemensin valmistamia, Venäjän rataverkkoon sovitettuja Velaro RUS -junayksikköjä. Yksiköstä riippuen ne pystyvät käyttämään joko yhtä tasajännitettä (EVS1: 3 kV DC) tai sekä tasa- että vaihtojännitettä (EVS2: 3 kV DC ja 25 kV 50 Hz AC). Yhden jännitteen yksikköjä käytettiin Pietarin ja Moskovan välisessä liikenteessä vuodesta 2009 lähtien, EVS2:t olivat käytössä Moskovan ja Nižni Novgorodin välisessä liikenteessä vuosina 2010–2015.


title: Sapsan

text: Nopea junayhteys Pietari–Moskova sai jatkoa länsipäässään 12. joulukuuta 2010, kun Allegro-juna aloitti liikennöinnin Helsingistä Pietariin. Vaikkakin junat kulkevat Pietarissa eri asemille, voivat suurnopeusyhteydet nopeuttaa Helsinki–Moskova-välillä kulkevien junamatka-aikaa muihin juniin verrattuna.


title: Sapsan

text: Lyhyen liikennöintihistoriansa aikana junan alle on kuollut useita ihmisiä ja tämän vuoksi junaa kutsutaankin ”kuoleman junaksi”. Osasyynä onnettomuuksiin on kerrottu olevan junan suuren nopeuden, johon radan varrella asuvat ihmiset eivät ole vielä ehtineet tottua. Toinen syy on se, että Sapsan-juna on huomattavasti hiljaisempi kuin aiemmat junat, eivätkä ihmiset kuule kunnolla junan tuloa.


title: Sapsan

text: Junan liikennöinti on ollut radan varrella asuvien ihmisten kovan vastustuksen kohteena. Sapsanin korvattua aiemmat junat rataosuudelta vähennettiin pysähdyksiä, minkä jälkeen paikalliset ovat joutuneet ajamaan pitkiä työmatkoja autoillaan. Toinen vastustuksen aihe on ollut junan suuri nopeus, jonka takia useat ihmiset ovat jääneet junan alle.


title: Sapsan

text: Vuosina 2010–2015 Sapsan liikennöi myös yhteysvälillä Moskovasta Nižni Novgorodiin (440 km). Tällä osuudella rautatieyhtiö RŽD kuitenkin korvasi Sapsanin toisella lintusanastoa käyttävällä junalla kesällä 2015, kun nimen Striž (, suom. "Kiitäjä") saanut espanjalaisen Talgon ja venäläisen Transmašholdingin () yhdessä valmistama juna aloitti liikennöinnin. Koska yhdellä pysähdyksellä (Vladimir) tämän junan matka-aika on ollut 3 t 35 min, on sen keskinopeus tällä rataosuudella selvästi alhaisempi kuin Moskova–Pietari-yhteydellä, pysähdys mukaan lukien vain 123 km/t. Striž-pikajuna on operoinut myös väliä Berliini–Varsova–Minsk–Moskova joulukuusta 2016 lähtien, EP20-veturin vetämänä. Silläkin osuudella liikennöintinopeudeksi on suunniteltu kaikilla osuuksilla alle 200 km/t.


title: Angolanhiiro

text: Angolanhiiro ("Colius castanotus") on hiirojen heimoon kuuluva afrikkalainen lintu. Se on Angolan kotoperäinen laji, jonka esiintymisalue ulottuu Kongojoen suulta itään Malanjen länsiosaan, ja etelään Namibeen. Jules Verreaux ja Édouard Verreaux kuvailivat lajin holotyypin luultavasti Angolasta vuonna 1855.


title: Kâmpóng Spœ (maakunta)

text: Kâmpóng Spœ tai Kampong Speu on yksi Kambodžan 24 maakunnasta. Maakunnan pinta-ala on 7 017 neliökilometriä ja sen asukasluku oli vuoden 2008 väestönlaskennassa 716 517. Maakunta jakaantuu kahdeksaan piirikuntaan. Sen pääkaupunki on Kâmpóng Spœ.


title: Tšerven

text: Tšerven (, ), aiemmalta nimeltään Igumen (), on pieni kaupunki ja maaseutuvaltainen hallinnollinen piiri Valko-Venäjän Minskin alueen itäosissa.


title: Tšerven

text: Tšerven sijaitsee noin 45 kilometriä pääkaupunki Minskin itäpuolella, aivan valtatie M4:n eteläpuolella. Vuoden 2009 väestönlaskennan mukaan koko Tšervenskin piirin asukasluku oli 33 383, josta kaupungin osuus oli 10 150 ja piiriin sisältyvän Smilavitšyn kaupunkimaisen taajaman 4 654.


title: Tšerven

text: Paikkakunta mainitaan kirjallisissa lähteissä vuonna 1387. Venäjän vallan aikan Igumen oli kihlakuntakaupunki Minskin kuvernementissa. Vuoden 1897 väestönlaskennassa kaupungin asukasluku oli 4 573 henkeä.


title: Violence & Blasphemy

text: Violence & Blasphemy on puolalaisen black metal -yhtye Witchmasterin ensimmäinen studioalbumi, joka on julkaistu vuonna 2000.


title: Kâmpóng Thum (maakunta)

text: Kâmpóng Thum tai Kampong Thom on yksi Kambodžan 24 maakunnasta. Se sijaitsee maan keskiosassa ja kuuluu Tonle Sap-järveä reunustaviin maakuntiin. Kampong Thom on pinta-alaltaan Kambodžan toiseksi suurin (13 814 km) ja sen väkiluku oli vuoden 2008 väestönlaskennassa yhteensä 630 803. Maakunta jakaantuu kahdeksaan piirikuntaan. Sen pääkaupunki on Kâmpóng Thum.


title: Steve Missillier

text: Steve Missillier (s. 12. joulukuuta 1984 Annecy) on ranskalainen alppihiihtäjä.


title: Steve Missillier

text: Missillierin ensimmäinen kilpailu alppihiihdon maailmancupissa oli Sestrieren pujottelussa 13. joulukuuta 2004. Ensimmäisen pistesijansa hän saavutti Yongpyongin suurpujottelussa maaliskuussa 2006 oltuaan lopputuloksissa kahdestoista. Ensimmäisen palkintokorokepaikkansa Missillier saavutti Val d’Isèren pujottelussa joulukuussa 2010 oltuaan kolmas. Se on myös hänen paras sijoitus maailmancupissa.


title: Steve Missillier

text: Vancouverin olympialaisissa 2010 Missillier oli suurpujottelussa kolmastoista. Val d'Isèren MM-kisoissa 2009 Missillier sijoittui kuudenneksi pujottelussa. Hän voitti suurpujottelun hopeaa Sotšin olympialaisissa 2014.


title: Kunnian mies (romaani)

text: Kunnian mies on Tommi Melenderin vuonna 2007 ilmestynyt romaani.


title: Ranskalainen ystävä

text: Ranskalainen ystävä on Tommi Melenderin vuonna 2009 ilmestynyt romaani. Teos oli ilmestymisvuonnaan Finlandia-palkintoehdokas.


title: Kuka nauttii eniten

text: Kuka nauttii eniten on Tommi Melenderin vuonna 2010 ilmestynyt seitsemän esseen kokoelma. Teoksen julkaisi Savukeidas. Melender käsittelee esseissään muun muassa jääkiekkoa, Gustave Flaubertia, Michel Houellebecqia ja Don DeLilloa.


title: Kuka nauttii eniten

text: Maija-Liisa Mattila sanoi Kp24.fi-verkkosivun artikkelissaan, että kirja on hyvin kirjoitettu. Melender on Mattilan mukaan parhaimmillaan postmodernin kirjallisuuden parissa.


title: Kuka nauttii eniten

text: Vuonna 2009 Melender oli Finlandia-palkintoehdokkaana teoksellaan "Ranskalainen ystävä".


title: Lamine N’Diaye

text: Lamine N’Diaye (s. 18. lokakuuta 1956) on senegalilainen jalkapallovalmentaja ja entinen hyökkääjä. Toukokuusta 2013 lähtien hän on toiminut kongolaisseura TP Mazemben teknisenä johtajana.


title: Lamine N’Diaye

text: N’Diaye pelasi urallaan Ranskassa saavuttamatta koskaan suurempaa menestystä. Hän aloitti uransa 1980 SC Orangessa ja siirtyi kolme vuotta myöhemmin AS Cannesiin. Hän edusti kaksi kautta rivieralaisseuraa, kunnes siirtyi FC Mulhouseen. Raymond Domenechin valmentama joukkue pelasi Division 2:ssa ja oli lähellä nousua pääsarjaan usean kerran. Lopulta Domenechin vaihduttua Didier Notheaux'hon kaudelle 1988–1989 Mulhouse onnistui voittamaan Division 2:n ja nousemaan pääsarjaan. N'Diayen ja Mulhousen visiitti pääsarjassa jäi yhteen kauteen. Hän lopetti pelaajauransa seurassa vuonna 1993.Pelaajauransa jälkeen N’Diaye on jatkanut uraansa valmentajana. Hän aloitti huhtikuussa 1998 Mulhousen päävalmentajana joukkueen pudottua Nationaliin. N’Diayen oli tarkoitus nostaa seura takaisin Division 2:een, mutta kehnosti alkanut kausi 1998–1999 johti potkuihin jo joulukuussa.


title: Lamine N’Diaye

text: Mulhouse-pestinsä jälkeen N’Diaye siirtyi valmentajaksi Afrikkaan, jossa ei pelaajaurallaan lainkaan vaikuttanut. Hän toimi vuosina 2000–2006 kamerunilaisen Cotonsport FC de Garouan päävalmentajana ja johdatti seuran viiteen maan mestaruuteen. Hän valmensi Cotonsportin myös CAF Cupin välieriin 2001 ja finaaliin 2003.


title: Lamine N’Diaye

text: Cotonsportista N’Diaye siirtyi puolalaisen Henryk Kasperczakin apulaisvalmentajaksi Senegalin maajoukkueeseen. Kasperczakin saatua potkut tammikuussa 2008 N’Diaye nousi päävalmentajaksi. Hän sai kuitenkin potkut jo saman vuoden lokakuussa joukkueen jäätyä ulos MM-kisoista 2010.


title: Lamine N’Diaye

text: Joulukuussa 2008 N’Diaye jatkoi uraansa marokkolaisen Maghreb Fèsin peräsimessä, mutta pesti päättyi kauden jälkeen vaatimattoman menestyksen vuoksi.


title: Lamine N’Diaye

text: Syyskuussa 2010 Afrikan Mestarien liigan voittanut TP Mazembe palkkasi N’Diayen päävalmentajakseen Diego Garzitton erottua tehtävistään. Joulukuussa 2010 hän johdatti Mazemben ensimmäisenä afrikkalaisjoukkueena seurajoukkueiden MM-kisojen loppuotteluun. Välierissä Mazembe voitti brasilialaisen Sport Club Internacionalin 2–0. Finaalissa N'Diayen suojatit hävisivät FC Internazionale Milanolle 3–0. Kotimaan sarjassa Mazembe voitti senegalilaisen opissa kaksi mestaruutta. Toukokuussa 2013 hän jätti paikkansa päävalmentajana ja siirtyi Mazemben tekniseksi johtajaksi.


title: Afrikansuopöllö

text: Afrikansuopöllö ("Asio capensis") on pöllölintu, jonka pääasiallinen lisääntymisaluetta on Afrikka ja Madagascar.


title: Afrikansuopöllö

text: Afrikansuopöllö pesii maassa avoimilla suoalueilla, ja se munii 2–4 munaa mättäiden keskelle.


title: Afrikansuopöllö

text: Se saalistaa avoimella maalla, usein päiväsaikaan. Sen ravinto koostuu pääasiassa hyönteisistä, mutta se syö myös pieniä nisäkkäitä, kuten jyrsijöitä, sekä lintuja.


title: Afrikansuopöllö

text: Afrikansuopöllön pituus on 35–37 cm, ja sen siipienväli on 82–99 cm. Se on ulkonäöltään samanlainen kuin hiukan suurempi suopöllö. Sillä on keltaiset silmät ja mustat silmäterät sekä lyhyet korvatupsut, jotka eivät yleensä ole näkyvissä. Sen erottaa sukulaisestaan tummanruskeista höyhenistä ja melkein viiruttomasta vatsapuolesta. Sillä on pitkät siivet, ja saalistaessaan se liukuu hitaasti jäykin siivin. Usein se tarkkailee saalista maassa tai melko alhaalla.


title: Afrikansuopöllö

text: Sen ääni on sammakkomainen "kaar" tai rahiseva vihellys "shrss"


title: Afrikansuopöllö

text: Sillä on kolme alalajia:


title: Ympäristöterveys

text: Ympäristöterveys käsittelee Maailman terveysjärjestön (WHO) mukaan kaikkia ihmisen ulkopuolisia fysikaalisia, kemiallisia ja biologisia tekijöitä ja niihin liittyviä käyttäytymiseen vaikuttavia tekijöitä. Se sisältää niiden ympäristötekijöiden määrittämisen ja hallinnan, jotka voivat mahdollisesti vaikuttaa terveyteen. Se suuntautuu estämään sairautta ja luomaan terveyttä tukevia ympäristöjä. Tämä määritelmä sulkee pois käyttäytymisen, jolla ei ole yhteyttä ympäristöön (esim. oma tupakointi, tupakansavulle altistuminen kuitenkin kuuluu), sekä käyttäytymisen, joka liittyy sosiaaliseen ja kulttuuriseen ympäristöön (esim. ruoka- ja juomatavat), sekä perinnölliset tekijät. Ympäristöterveyden kaikki eri näkökulmat kuuluvat ympäristöterveydenhuoltoon. Ympäristölääketiede on suppeampi lähinnä sairauksien välittömään estämiseen ja hoitoon liittyvä ala.


title: Ympäristöterveys

text: Ympäristön merkitys terveydelle on hyvin erilainen eri maissa. Kehitysmaissa ylivoimaisesti tärkein tekijä on yleinen hygienia, eli puhtaan juomaveden ja ravinnon saanti ja henkilökohtainen hygienia. Näiden heikko taso selittää valtaosan mm. suuresta lapsikuolleisuudesta. Tosin monissa kehitysmaidenkin suurkaupungeissa ilman laatu voi olla sellainen, että siitä aiheutuu lähes yhtä merkittävää terveyden uhkaa. Joissakin olosuhteissa myös sisäilman laatu voi olla keskeinen. Eräissä Kiinan provinsseissa, joissa ei ole käytössä savupiippuja, keittiön savuisen ilman on osoitettu aiheuttavan tupakoimattomille perheenemännille suunnilleen yhtä suuren keuhkosyöpäriskin kuin kova tupakanpoltto aiheuttaa länsimaissa miehille.


title: Ympäristöterveys

text:
Euroopassa suurimmiksi terveyteen vaikuttaviksi ympäristötekijöiksi on arvioitu ulkoilman pienhiukkaset, noin kaksi kolmasosaa kaikkien ympäristötekijöiden ns. DALY-arvosta ("Disease Adjusted Life Years"), eli noin 6 000 - 10 000 DALY-yksikköä miljoonaa asukasta kohti. Seuraavina ovat melko suurella varmuudella radon (600 - 900 DALY) ja ympäristön tupakansavu (600 - 1200 DALY), sekä pienemmällä varmuudella melu, lyijyaltistus ja otsoni, suurella epävarmuudella myös dioksiinit. Kaikkiaan tutkittujen ympäristötekijöiden arvioitiin aiheuttavan noin 5 % eurooppalaisten koko tautikuormasta. Maailmanlaajuisen riskivertailun mukaan
12 tärkeimmän terveyttä uhkaavan tekijän joukkoon pääsee kaksi ympäristötekijää, sisäilman epäpuhtaudet ja ulkoilman saasteet.


title: Ympäristöterveys

text: Suomen ympäristöterveystoimikunta arvioi vuonna 1997, että Suomessa merkittävimmät tekijät ovat yhdyskuntailman epäpuhtaudet, joiden arvioitiin aiheuttavan vuodessa 200 - 400 kuolemantapausta ja kymmeniätuhansia sairastumisia ja sairauksien (esim. astman) pahenemisjaksoja. Arvio kuolemantapauksista on myöhemmin kasvanut noin 1300:aan (ks. jäljempänä). Suomessa radonin on arvioitu aiheuttavan 300 - 400 keuhkosyöpää ja ympäristön tupakansavun 60 keuhkosyöpää ja 700 sydänkuolemaa. Ultraviolettisäteilyn (ylenmääräisen auringonoton ja solariumien) aiheuttavan noin 100 ihosyöpää, tämäkin on myöhemmin arvioitu suuremmaksi, niistä aiheutuu ehkä noin 500 melanoomaa. Sisäilman mikrobien on arvioitu aiheuttavan runsaasti infektioita ja hengitystieoireita.


title: Ympäristöterveys

text: EBoDE-projektin mukaan ulkoilman pienhiukkasten osuus Suomessa on noin 64 %, radonin 6 - 12 % ja ympäristön tupakansavualtistuksen 6 - 14 % tutkittujen yhdeksän merkittävän ympäristöaltistusten DALY-arvoista. Nämä yhdeksän altistusta selittivät kaikkiaan noin kolme prosenttia suomalaisten koko tautikuormasta. Täsmennetyssä useampien tekijöiden analyysissä kärkeen nousivat ulkoilman pienhiukkaset, ympäristömelu, sisäilman radon, ympäristön tupakansavu, auringon ultraviolettisäteily ja rakennusten kosteusvauriot.


title: Ympäristöterveys

text: Ympäristöterveystoimikunta luokitteli ympäristöriskit kolmeen "koriin". Ensimmäisenä on riskejä, jotka ovat periaatteesa erittäin merkittäviä, mutta jotka on erilaisin toimenpitein saatu Suomessa melko hyvin hallintaan. Näitä ovat mm. talousveden laatu, elintarvikkeiden turvallisuus ja säteilyturvallisuus. Toisen "korin" riskit eivät alkujaan välttämättä ole yhtä suuria, mutta niitä ei ole toistaiseksi saatu hallintaan. Näitä ovat mm. sisäilman laatu, yhdyskuntailman laatu, melu, tapaturmat ja onnettomuudet, sekä ympäristön psyykkiset ja sosiaaliset terveysvaikutukset. Kolmanneksi meillä on riskejä ja ongelmia, jotka koskevat pääasiasa tulevaisuutta ja tulevaisuuden hallintaa. Näitä ovat mm. ilmastonmuutos, otsonikerroksen ohentuminen, terveellisten yhdyskuntien suunnittelu ja rakentaminen, sekä kansalaisten puutteelliset vaikutusmahdollisuudet omaan ympäristöönsä. Lisäksi alalla on paljon huonosti tunnettuja tekijöitä, jotka edellyttävät aktiivista tutkimustyötä.